HOEGSBERG supp: Ginne Marker\nHOEGSBERG // Julie Høgsberg er en ung sangerinde og sangskriver, der skriver al musik og tekst selv. Har tidligere huseret med band, singersongwriter, downtempo, pop/folk med elektronisk touch. HOEGSBERG er næsten ligesom “at starte forfra” og det kan høres i musikken. Ny musik og nye fortællinger. Kom og hør musikken, historien fortælles undervejs i koncerten :)\nSupp: GINNE MARKER\ner en ung singer-songwriter og guitarist fra Aalborg, der i 2015 demo-EP'en "nattegal". Ginne Marker blev i 2016 tildelt "Aalborg Kommunes Kultur-/talentpris" og vandt i 2017 i Singer/songwriter-delen af Skråens Band Battle, og blev i 2017 kåret som Årets Nordjyske Songwriter, 2017.\nGinne Marker er Inspireret af lyrikken og æstetikken hos moderne kunstnere som bl.a. Amy Winehouse og Lianne La Havas, og betaget af den melodiøse og lyriske stemning, som bl.a. Chet Baker og Eva Cassidy formåede at skabe.\nHuset Ud Af Huset: Laura Mo i Butik Gejst UDSOLGT\nSted: Butik GEJST\nFyensgade 18, Aalborg\nVi cykler fra Huset kl. 19\nMen du kan også bare dukke op i Butik Gejst (i god tid).\nOBS: kun 30 pladser.\nEntre: 65 kr.\nEn original dansk sangerinde og sangskriver med vild energi på scenen, eftertænksomhed i teksterne og en stemme, som en anmelder har kaldt ”spinkel, men med en overtonerig bund og følsomhed”. Laura Mo kommer fra Vendsyssel og har været en del af den danske scene siden midten af 00’erne. Hun udgav sit debutalbum ”Alkymi” i 2007 og albummet ”Motel” i 2012. Begge udgivelser fik stribevis af gode anmeldelser og kastede desuden to nomineringer til Danish Music Awards samt to nomineringer til Gaffa-Prisen af sig.\nSideløbende har hun udgivet blandt andet albummet ”1717”, hvor kollegerne Povl Dissing, Allan Olsen og Rasmus Lyberth medvirker på herrekor. I 2017 er der ny musik på vej fra Laura Mo, der gennem de sidste ti år har været flittigt rejsende i musik rundt på landets spillesteder og festivaler. Enten solo bevæbnet med femstrenget banjo, guitar og stortromme eller i selskab i trio-format med bassist og guitarist. Dagbladet Politiken har i en anmeldelse beskrevet Laura Mo således: ”Der er ærlighed, ramasjang, eventyr og omvendte ordstillinger – at der er talent, er ikke til at tage fejl af.”\nLaura har tidligere gæstet Huset ved flere festlige lejligheder og vi glæder os til at pakke hende og banjo i cyklen, for at tage hende og Huset med ud af Huset!\nVi kan med glæde afsløre, at lokationen for denne udgave af Huset ud af Huset koncert bliver i skønne Butik Gejst :D\nHvis du vil være helt sikker på at få fat i en billet, så skal du skynde dig at købe en via billetlinket. Vi har nemlig kun plads til 30 personer :)!\nVi cykler fra Huset i Hasserisgade 10, kl. 19.00 ellers kan man også dukke op i Butik Gejst (Fyensgade 18, Aalborg).\nLaura Mo spiller kl. 20.30, så kom i god tid og find en god plads, lidt at drikke, og se på alle Butik Gejsts fine ting og sager!\nDer er mulighed for, at købe Butik Gejsts lækre kager, flødeboller, kaffe, te, vin & vand.\nOBS: billetsalg til denne session starter torsdag 19/10\n19. nov., sidste drop'in i denne sæson\nErik Lindberg - Fernisering i Husets Galleri\nSted: Husets Galleri\n> læs mere om udstillinger i galleriet\nDer findes nogle få malere som evner at fortælle historier med en dybde og kompleksitet, der ikke viger en tøddel i kompromisløshed og i trofastheden overfor sit eget billedunivers. Derfor er det en fornøjelse atter at byde velkommen til Erik Lindberg - en kunstner, der på klingende fynsk med et ærligt glimt i øjet - kalder sig "Maleren af verden". For det er han. I al sin ukuelighed får han os til at tabe næse og mund, når vi slet ikke kan blive færdige med at betragte og falde ind i Erik Lindbergs billedverden. En kunstner der bjergtager og tager livtag med livet. Glæd jer - det gør vi! Udstillingen kan opleves fra søndag 29.10. – onsdag 22.11. 2017\nPULS: Floating Sofa Quartet (DK/S/F) + Siri Karlsson (S)\nFLOATING SOFA QUARTET (FSQ) er et musikalsk samarbejde mellem fire unge nordiske spillemænd og -kvinder fra hhv. Sverige, Finland, og Danmark.\nProjektet har sit afsæt i Nordtrad-konferencen i Vilnius 2013, hvor bandets fire medlemmer mødtes som en del af deres daværende musikstudier ved hhv. Högskolan för Scen och Musik i Göteborg, Sibelius Akademiet i Helsinki, og Syddansk Musikkonservatorium i Esbjerg. Venskaber blev knyttet, sød musik opstod, en sofa flød forbi, og snart blev tanker gjort til virkelighed…\nEfter en lang række koncerter i Danmark, og med sceneoptrædener på prominente festivaller som bl.a. Kaustinen Folk Music Festival i Finland, Korrö Folkmusikfestival i Sverige og Folklore Global i Østrig, har FSQ på kort tid formået at gøre sig bemærket i både ind- og udland.\nVed Danish Music Awards Folk i 2015 blev kvartetten nomineret til Årets Talent, og ved Højbystævnet i september 2016 modtog FSQ Saugmann Bjerregaard-fondens førstepræmie, for bandets nyfortolkninger af D.T.S. Bjerregaards musik.\nI november 2016 udkom Floating Sofas Quartets debut-album The Moon We Watch Is The Same, indspillet, mixet og mastereret i Soundscape Studio i København, og udgivet af GO’ Danish Folk Music.\nAlbummet består fortrinsvis af bandets egne instrumentale kompositioner blandet med traditionelt materiale fra både Sverige, Finland og Danmark.\nMed en enestående sammensætning af akustiske instrumenter, blander orkesteret nyt med gammelt, og skaber et unikt musikalsk udtryk som fremstår både moderne, traditionelt og tidløst.\nSIRI KARLSSON er en prisbelønnet svensk duo, som eksperimenterer med en musikform der driver rundt i grænselandet mellem folkemusik, jazz, fri impro og Psykedelisk musik. Duoen består af Maria Arnqvist på saxophon og Cecillia Österholm på nyckelharpe. Bandets drømmende univers er en unik og meditativ lydrejse der som et vulkanudbrud kan åbne sig i lys lue og gå fra harmoni til kaos på ingen tid. Siri Karlsson er aktuelle med deres tredje udgivelse Shake Shake Love og har ud over tre udgivelser og et hav af koncerter, stået bag lydsiden til en dokumentar om det svenske ikon Astrid Lindgren.\nSatchmo: Susemihls Joyful Gumbo\nThe Joyful Gumbo's repertoire indeholder hele spektret af nutidens New Orleans musik. Traditional Jazz - Ragtime - Calypso - Swing - Gospel - Funky Brassband Style - Rhythm&Blues.\nNorbert Susemihl (D/DK/USA): trompet/flygelhorn/vokal // Chris Tanner (AUS/DK): klarinet/vokal // Hans Ingelstam (S): trombone // Jan-Henrik Ehlers (D): piano // Jens Kristian Andersen (DK): piano og Torstein Ellingsen (N): trommer.\nPapaya koncert: Shashank møder Lelo Nika Trio\nEntre Forsalg: 120 kr.\n- stud./pensionist: 60 kr.\nEntre på dagen: 140 kr.\n- stud./pensionist: 80 kr.\nMusik fra Skandinavien, Balkan og det sydlige Indien mødes, når Shashank møder Lelo Nika Trio.\nTrioen består af den jugoslavisk fødte harmonikaspiller Lelo Niko – ”The Serbian Gypsy Soul”. Allerede som barn flyttede han til Danmark og er uddannet såvel blandt jugoslaviske og serbiske folkemusikere som i klassisk akkordeonspil i København. Trioen består derudover af George Mihalache på cimbalom (hakkebræt – et strengeinstrument, hvor strengene er spændt ud over en resonanskasse og anslåes med små trækøller). Han stammer fra Rumænien og er vokset op i en musikerfamilie. Han har været bosat i Danmark i mere end 20 år. Trioens sidste medlem er den svenske kontrabassist Thommy Andersson, der i dansk sammenhæng blandt andet er kendt for sit spil i Pierre Dørges Jungleorkester. Alle trioens medlemmer har i øvrigt turneret og indspillet flittigt med en lang række af fremtrædende internationale musikere.\nFor et par år siden fandt trioen sammen med den sydindiske fløjtemester Shashank Subramanyam, der ofte har spillet i Danmark – såvel i klassiske indiske sammenhænge som med bl.a. Pierre Dørge. Trioen og Shashank har allerede turneret i Indien.\nLelo Niko: harmonika, George Mihalache: cimbalom, Thommy Andersson: kontrabas, Shashank Subramanyam: bambusfløjter.\nMALMØ + Martin Baltser\nGennem tiden er MALMØ blevet sammenlignet med bl.a. Björk, Eivør, Oh land, Annisette og The Savage Rose, Under Byen, Lorde, Agnes Obel – og listen fortsætter.”Det er stærke, viljekraftige, kvindelige artister, som har inspireret – og stadig inspirerer og skaber mig den dag i dag,” siger hun.Men det er samtidig tydeligt, at der er en egen identitet og musikalsk integritet i MALMØs univers. Og for sangskriveren er det først og fremmest kunsten, og mødet med lytteren, som er rettesnoren i hendes musikalske virke.\n”Jeg sang, før jeg talte, og spillede, før jeg kunne gå. Det har altid været en naturlig og åben del af mig at sætte mig ved klaveret og lade tankerne fare, drømme min ind i et univers, undersøge en bestemt retning, udforske nye klanglandskaber og dykke dybt, dybt ind i mit eget indre himmel-hvælv og fiske perler med op til overfladen,” beskriver hun og fortsætter:”En af de spæde ting, jeg husker, er den lykkerus, det var, når min far sad ved klaveret i stuen og improviserede (…) Det var magi. Så snart jeg selv kunne nå tangenterne selv, spillede jeg – jeg var nok halvandet år gammel.”\n.... mere info og tekst om Martin forhåbentligt på vej til disse linier....\nSe videoen - voila:\nTidligere annoncerede ANNA SCHARLING har desværre (11/10) meldt afbud.\nElena Setién m. band\n"Musikken spænder over de forskellige temperamenter, som Norden og Den Iberiske Halvø afspejler; den er luftig, melodisk, skæv og kantet; original og så absolut værd at lytte til." Ivan Rod, Gaffa\nMed sin baggrund i den eksperimenterende popduo Little Red Suitcase, - som forsanger indiebandet Kragesnak og en del af den anmelderroste impro-jazzgruppe The Black Nothing, der i år var nomineret til en DMA i Jazz, er Elena Setien langtfra et ubeskrevet blad i den eksperimenterende musikverden. ’Dreaming of Earthly Things’ er imidlertid også et skridt i en mere klar og øjeblikkeligt iørefaldende retning for musikeren, komponisten og sangerinden.\nElena Setien er oprindeligt fra Spanien, men har siden 2002 været bosat i København, hvor hun har læst på Det Rytmiske Musikkonservatorium og været involveret i mange forskelligartede musikprojekter.\nNu er Elena Setien imidlertid rykket tilbage til Baskerlandet med sin mand og børn, og det er her, albummet også er skabt med hjælp fra ganske få mennesker i studiet i form af den spanske trommeslager Karlos Arancegui og hammondorganisten Mikel Azpiroz, der sammen med Setien har produceret pladen, mens den anerkendte amerikaner Joe Lambert har stået for masteringen.\nKontrasten mellem den skandinaviske musikforståelse og det spanske nærmiljø er en gennemgående tråd på "Dreaming of Earthly Things".\n”Den her plade er meget præget af bevægelse, en følelse af ændring. Jeg har været væk i 19 år fra Spanien og vendt tilbage nu – det er et kæmpe skift, som man måske kan høre i musikken”, fortæller Elena Setien.\nAlbummets 12 numre er som en rejse rundt i Setiens univers, der både er drømmende og abstrakt men også har stort fokus på vedkommende sangskrivning og dybt iørefaldende melodier, der hænger ved i bevidstheden. Det skyldes ifølge den spanske musiker i høj grad inspirationen fra den danske musikkultur, som er præget af en anden dybde, rumklang og luftighed end den Sydeuropæiske, mere bombastiske måde at skabe musik på.\n”Først da jeg flyttede tilbage til Spanien, kunne jeg se musikken udefra – hvordan tingene er anderledes i Skandinavien i forhold til Sydeuropa. Der er mere mystik i det nordiske, som jeg synes er spændende. Det er meget tydeligere for mig nu, når det hele er lidt på afstand”, fortæller Elena Setien. ”Det er nærmest en kulturel og temperamentsmæssig forskel, der kommer direkte til udtryk i lyden”.\nTil koncerten på Huset Aalborg vil Elena have to markante danske musikere med - Anders Filipsen fra prisvindende Travelling Tribes samt The White Nothing på keys og Victor Dybbroe fra blandt andet Girls in Airports på trommer.\nPapaya koncert: Bazar Blå (S)\nEntre forsalg 120 kr.\nDen svenske Bazar Blå trio debuterede for 20 år siden med deres ”Nordic City” og har siden hen formået at placere sig som en gruppe, der med inspiration fra nordiske folkemusikalske traditioner – og den svenske nyckelharpa som soloinstrument - omfavner en bred vifte af musikalske udtryk i et helt unikt lydbillede. 6 CDer det efterhånden blevet til - med svenske grammypriser og en Womex Professional Excellence Award i 2015.\nDeres seneste udspil ”Twenty” fejrer trio’ens 20-års jubilæum med et nyskrevet repertoire. BazarBlå har spillet på Huset en enkelt gang tidligere, og vi glæder os til gensynet.\nBazarBlå er: Johan Hedin (nøgleharpe), Björn Meyer (6-strenget akustisk basguitar & basmandola) og Fredrik Gille (slagtøj).\nBrunch og Et Letsindigt Ord\n“Et letsindigt ord” er en musikgruppe, der i ord og toner fokuserer på musikken i Danmark under besættelsen. Gruppen spiller en koncert, der er suppleret med små fortællinger om de komponister, tekstforfattere og musikere, der skabte og fremførte musikken.\nSiden 2014 har “Et letsindigt ord” spillet for udsolgte huse og til stående bifald over hele Danmark og har desuden medvirket i TV2’s udsendelse “Aldrig mere 9. april”.\nI besættelsestidens censurerede Danmark blev både swingmusikken og revyen særligt populære, og mange revyer forsøgte at gå helt til stregen med åbenlys eller underforstået humor. Musikken og revyerne kunne bruges både som en protestmulighed og anledning til adspredelse.\nRepertoiret er derfor primært revysange, swingnumre og filmmelodier skrevet og spillet af bl.a. Poul Henningsen (PH), Kai Norman Andersen, Gerda og Ulrik Neumann, Børge Müller, Leo Mathiesen, Svend Asmussen. Men også sange som Lili Marleen og Den blå anemone er på repertoiret.\n“Et letsindigt ord” er centreret omkring sangerinden Karoline Budtz og guitaristen Jens Christian Kwella, og alle musikere er konservatorieuddannede med lang erfaring med koncerter på spillesteder, festivaler og jazzklubber både i Danmark og udlandet. Sammenhænge, hvor man ellers kan høre eller har kunnet høre orkesterets medlemmer, er:\nJette Torp, Jan Glæsels orkester, Birte Kjær, Ib Glindemans Orkester, Bourbon Street Jazz Band, Lene Siel, Jesper Lundgaard, Beatles Forever, The Dixieland Gipsy Band, Aarhus Jazz Orchestra ( tidligere Klüvers Big Band) m.m.\nKalaha + Lukkif\nKALAHA er en dansk supergruppe, der favner jazz, afrobeat og electronica. To af landets fremtrædende elektroniske kunstnere, Rumpistol og Spejderrobot, er gået sammen med to af jazzscenens mest innovative musikere, trommeslageren Emil de Waal og guitaristen Niclas Knudsen, for at udforske grænselandet mellem deres respektive genrer.\nEfter en succesfuld debutkoncert på Strøm Festival i 2013 besluttede de fire musikere at gøre samarbejdet permanent og udgav i 2014 debutalbummet Hahaha. Albummet, der er en liveoptagelse af koncerten på Strøm, modtog en femstjernet anmeldelse i Soundvenue, hvor anmelderen blandt andet skrev: “Selv uden forhistorien beviser albummet, at ellers forskelligartede genrer kan finde hinanden på smukkeste vis.”\nPå Quarquaba, der er den første studieudgivelse fra Kalaha, har de fire musikere ladet sig inspirere kraftigt af traditionel musik fra både Afrika og Kina samt retro-futuristiske bevægelser inden for elektronisk musik og jazz. Titlen Quarquaba refererer til et marokkansk slagtøjsinstrument, som også kan høres på EP’en.\nMed rødder i nordisk folkemusik og et blik imod et elektronisk univers af dansende beats og glitchlyde, fanger Lukkif (aka. sangeringen Jullie Hjetland) lytterens opmærksomhed ved første tone. Lukkif lukker op for sine indre kampe og skæve iagttagelser i et dramatisk møde mellem nordisk folkemusik og krystalklar electronica. Med en veludviklet sans for melodiske og melankolske fraser puster Lukkif liv i et elektronisk lydunivers skabt i samarbejde med den anerkendte producer Rumpistol. ”Båden”, som er navnet på debut pladen, blev frugten af ikke kun at sejle sin egen sø, men at turde opsøge større bølger og dermed nye musikalske udfordringer.\n”Min farmor lærte mig at synge min første sang, nemlig ”Vem Kan Segla För Utan Vind”, hun var norsk, jeg er født i Danmark og sangen er svensk. Det opsummerer meget godt hvordan mit liv og karriere har tegnet sig”.\nTradition og innovation danser i ring når Lukkif's dragende stemme og rødder i folkemusik møder Rumpistol's elektroniske univers.\nGirls in Airports' enestående sound er en mangfoldig blanding af jazz, indie og folkemusik. Fire stærke albumudgivelser og medrivende koncerter har på kort tid slået gruppens navn fast. Siden de fandt sammen i 2009 er gruppen vokset sammen til en tæt enhed, der konstant søger at udvide deres sound, som ellers er så markant: To horn, keys, perkussion og trommer. For hver koncert lægger de et nyt set og prøver at finde på nye veje ud og ind af melodierne, som er kernen. Det er et af de ganske få danske jazz acts, som er lykkedes med at slå igennem i udlandet. I Tyskland repræsenteres de af landets førende bookingselskab og spiller for fyldte koncertsale, nærmest hvor end de kommer hen. Deres musik udgives af det toneangivende britiske label Edition Records. For tiden arbejder de frem mod deres femte albumudgivelse, som bliver en blanding af nyt og gammelt materiale indspillet på en tour igennem Tyskland i april 2017. Den vil blive udgivet i efteråret 2017.\nGAFFA har tidligere skrevet om GIA: "Det er en til tider hypnotisk oplevelse, hvor der spilles med enormt overblik. Iørefaldende, originalt og grænseløst."\nOg Jazznyt bakker op: "Hold for Guds skyld sammen på det band! De er The future of Dansk Jazz!!!"\nBandets nysgerrighed har ført dem udenfor musikbranchens centrum: I Kina har de optrådt med flere generationer af folkemusikere, i Brasilien har de indspillet med perkussion legenden Nereu Mocotó og herhjemme optræder de ofte med poeten Jens Blendstrup. Konstant udvikling er et gennemgående træk for Girls in Airports. Siden 2010 har de turneret i både Brasilien, USA, Europa, Sydkorea og Kina.\nMedlemmerne er fem vidt forskellige instrumentalister, som fandt sammen allerede som studerende på det rytmiske musikkonservatorium i København. Ved siden af Girls in Airports har de hver gang i spændende projekter, som bidrager med en masse inspiration:\nMads Forsby spiller bl.a. trommer i Mats Gustafsons internale free-orkestester 'Fire!' og sit soloprojekt Illjin,der blander originale grooves, med improvisation og effekter på trommer. Perkussionist Victor Dybbroe er også trommeslager i Newclear (tidligere Traveling Tribes), som er en eksperimenterende indie trio med vind i sejlene både herhjemme og i udlandet.\nMathias Holm er aktuel med sit eget projekt Øya, som er stemningsfulde og nytænkende popproduktioner med Mathias på både vokal, keys og guitar. Han barsler med et debutalbum, som er næsten færdigt. Saxofonist og klarinettist Lars Greve er på kort tid blevet et af de store danske navne inden for eksperimenterende musik. Bl.a. igennem sit soloprojekt og samarbejder med August Rosenbaum og Aske Zidore har han udgivet en række toneangivende plader på pladeselskabet 'Hiatus,' som han er medstifter af. Martin Stender er hovedkomponist og saxofonist i Girls in Airports. Ved siden af dette har han fuld gang i sit nye projekt i sit eget navn som ligesom GiA er en slags nutidig jazz, der varierer fra helt enkle melodier til mere syrede improvisationer og lydvandringer.\nDette er sidste Drop'in i denne sæson :/\nKlimaforandringer + Bitch'n'Monk (UK)\nBuffet : 120 kr.\nAlt fra vestafrikansk polyrytmik til syrerock ramler sammen i fængende, lagdelte melodier, når Klimaforandringer tager på tour med den nye LP “SLÆGT”.\nKlimaforandringer er lyden af ureglementerede møder mellem musikalske traditioner, og det seks mand store ensembles referencer strømmer ufortrødent på tværs af tid og sted for at samles i et pumpende reservoir af musikalske idéer: Her høres aflejringer af alt fra vestafrikansk polyrytmik, arabiske klange, indiske droner, 70’er psykedeliske guitarer og naivistiske auto-tune eksperimenter. Orkestret tæller musikere fra flere breddegrader på den danske musikscene, og besætningen har tilknytning til navne som bl.a. Bisse, SVIN, Maskinvåd, Under Byen og Horse Orchestra. Enheden Klimaforandringer opsamler og omdanner de musikalske udtryk fra alle verdenshjørner og spiller medrivende, uforudsigelig afropysch.\nDe eftertænksomme tekster udformet som simple linjer om universelle emner trækker bandets globale udsyn ned på jorden, og gør det nærværende og til noget at være fælles om. Musikken er på én og samme tid kompleks, men efter afrikansk forbillede, er den også et kollektivt anliggende. Det er hverdagen og verden, det handler om, og der kan danses til.\nKlimaforandringer udgav i 2016 den roste debut “Ånder” og EP-efterfølgeren “Maroc”. Til efteråret 2017 vender orkestret endelig tilbage med albummet “SLÆGT” og en tilhørende tour, der med samme smittende indstilling til at spille fuldstændig ubunden musik breder det politiske perspektiv endnu mere ud.\n”[...] the experiments with sound are driven by catchy melodies and rhythms and a clear joy of playing. The group understands both meanings of the word “play” and while it is certainly artful music, it is also a fun and varied album where the wonder of perception becomes a theme. The haiku-like poetry is poignant and the sounds change from solid stoner rock with lively percussion to spacy synthesizer soundscapes.”\n“De er gode til at være organisk udknaldede - som på åbningsnummeret Ånder, Ånder ud - hvor de synger: “Der er vilde træer og knogler i skoven… Ånder, ånder ud.” [...]\nPladen bevæger sig ubundet og frit med naturen, mennesker, dyr og universet på en rejse, hvor de 6 musikere laver original og intens musik.”\n“Klimaforandringerne er en realitet – også kulturelt. Ånder er et bud på konsekvenserne herved, og ros er på sin plads for de modige og altid eksperimenterende sammensmeltninger.”\nDet vanvittige duo-projekt Bith'n'Monk præsenterer et skizofrent sammenkog af anarkistisk sopran-vokal, guitarpedaler, latinamerikanske fløjter og inspirationer der tæller, men ikke begrænser sig til blandt andre Cathy Berberian, Coltrane, Beatles og Argentinsk folkemusik. Genrér flyder ind og ud af hinanden sammen med melodistruktur og rytme og et hæderligt forsøg på at betegne dette duo ensemble med en stilart, vil hurtigt blive gjort til skamme.\nGruppen består af de, i Danmark, ganske ukendte musikere Mauricio Velasierra på fløjter og Heidi Heidelberg på guitar og vokal.\nSted: Loftet / Salen / Kreative værksteder / Gården\nArr: Husets kreative værksteder\nHusets Kreative Værksteder gentager succesen og arrangerer igen i år JULEMARKED med gratis adgang for ALLE!\nKom og se de smukke ting, som vores brugere fremstiller… og find den personlige julegave eller noget at pryde juletræet, juledekorationen eller vinduet med. 20 boder med kunsthåndværk og hobby.\nDet bliver uden tvivl en grangiveligt hyggelig dag, hvor der er åbent på værkstederne – og der kan nydes gløgg og æbleskiver i Husets Café.\nStøt velgørende formål i Husets gård:\n- 1. og 12. Sct. Georgs Gilde sælger JULEDEKORATIONER og TOMBOLA-lodder (gevinst på hvert 2. lod).\n- Nørresundby Spejderne (DDS) sælger JULETRÆER og BRÆNDTE MANDLER. (juletræerne leveres til døren i weekenderne op til jul)\nStadeplads! ALLE STADER ER OPTAGET!\nSå stiger julestemningen, og vi glæder os til at se alle udstillernes grangiveligt nisselige kreationer.\nREJSEN - fernisering på udstilling af Ultima Magaret, Caroline Bergstrøm Scheibel, Hamilton Delaney Miller og Those Who Dig\nUdstillingsperiode søndag 26.11. – onsdag 14.12 2017.\nRejsen er et symbol på frihed og har til alle tider været brugt af kunstnere, forfattere og mange andre mennesker som en vej til udvikling og dannelse. Den repræsenterer en søgen efter identitet, en indre evolution og en søgen efter et såvel ydre som indre ståsted. I alle tider har den også været midlet til at bevæge sig væk fra noget – hen mod noget andet og se med nye øjne. Retten til at rejse hvorhen man vil er forbundet med frihed, og lige nu er verdens befolkninger delt op i de der kan rejse hvorhen de vil på ferier, i arbejdsøjemed eller på personlig udvikling - og så de der ikke kan komme væk fra krig, fattigdom og naturkatastrofer skabt af klimaforandringer til bedre liv. ”Rejsen” og begrænsningen af den og synet på den fylder vores verden og nyhedsmedier hver eneste dag. Derfor har Husets Galleri inviteret 2 fotografer, 2 filmmagere og en grafiker til at udstille deres værker sammen i årets sidste udstilling i Husets Galleri ”Rejsen”. I værkerne og via forskellige medier som foto, grafik og film giver kunstnerne deres bud på hvad rejsen er for dem.\nUltima Magaret aka Lucia Magherithini er ingeniør og forsker til daglig i at bruge energien fra havene bæredygtigt. Hun er italiener, bor i DK men voksede op i Brasilien og rejste allerede som helt ung 12 årig teenager alene på tværs af Europa, og det at rejse er en så integreret del af hendes liv, at hun ikke ville kunne være foruden. Som barn var hendes største juleønske National Geographic dokumentarer på video, og hun fik tidligt sit første semiprofessionelle kamera, der fulgte hende overalt; i skole, i parken, ud til venner, og selvfølgelig også på de første rejser med hendes familie. ”Hvis jeg skal forklare hvad jeg først og fremmest er, så er jeg en rejsende – en moderne sigøjner, der ser det at rejse som et ansvar – en forpligtelse - vi har overfor at være bevidste og ansvarlige mennesker. Dernæst er jeg fotograf, ingeniør og danser. I lang tid har jeg været optaget af æstetikken i et billede, men i de senere år har mit arbejde taget mere udgangspunkt i konceptuelt fotografi. Nogle af de værker jeg præsenterer i udstillingen her er introspektive – illusionen om en rejse, duften eller følelsen af at bevæge sig og min resonans i mødet med nye mennesker og forgangne fjerne liv. Mine inspirationskilder er bl.a. Gregory Colbert, Sebastiao Salgado, Steve McCurry, Karolin Klüppel, Dirk Braeckman, Flor Garduno og Margaret Cameron.”\nCaroline Bergstrøm Scheibel kunstner og grafiker, arbejder til daglig som mentor og underviser af unge på UU Roskilde/Lejre. ”Jeg holder meget af at dele ud af min faglige viden fra 15 års erfaring på tegnestue og 12 år som underviser i digital kommunikation. Ved siden af laver jeg workshops, holder foredrag og tegner også illustrationer til særlige formål/kampagner/små tegneserier, bøger, postkort, foldere og plakater.” I 2016 blev Caroline Bergstrøm Scheibel tilknyttet Dana Lodbergs New York baserede onlinegalleri Curioos og det London baserede galleri Michael Obi Kyriakou. Hun har også udstillet malerier bl.a. i Galleri18, 20x20, HTX Roskilde, på Roskilde Sygehus og Kunst på Musicon, samt via udenlandske kontakter på den grafiske sammenslutning Behance.com.\nI sine værker er hun især inspireret af Francis Bacon, og hun elsker at fordybe sig i at skabe scenarier med en unik historie. ”Mit mål er at fremme et budskab på en sjov eller tankevækkende måde. I vores tid kan et billede være et middel til at fastholde et øjeblik og lade det stå stille, mens alt omkring os stadig bevæger sig hurtigt.” Caroline Bergstrøm Scheibel er repræsenteret i udstillingen Rejsen med værker, der især viser den indre poetiske rejse i billeder og ord.\nHamilton Delaney Miller er en 19-årig amerikaner midt i et sabbatår, og Hamilton har boet i Horne i de sidste 14 år. Hamilton Delaney Miller kom til Husets Galleri med idéen om en udstilling af fotografier, der viste et udvalg af mange billeder taget på et roadtrip projekt i sommeren af 2016. ”Projektet hed 7000km på kanten og blev støttet af kulturfonden KulturKANten. Formålet med rejsen var at tage på et roadtrip rundt i Nordjylland, USA, og derefter Nordjylland igen, og se om synet på naturen og kulturen i Nordjylland havde ændret sig efter vores oplevelser i USA. Turene i Nordjylland varede tre og to dage, mens turen i USA varede fem uger. Mens vi var på turen, lagde vi løbende billeder op fra turen på vores Facebook side, 7000km på kanten.” Hamilton Delaney Miller er repræsenteret i sin første udstilling i Husets Galleri med tre værker.\n”Those Who Dig” – en film af Nele Kadastik og Jonas Hall\nKA&HA er en eksperimenterende kunstnerduo baseret i Aalborg bestående af Nele Kadastik (EE) og Jonas Hall (DK). "Those Who Dig" er en eksperimenterende kortfilm som undersøger den universelle eksistentielle tematik - at søge efter noget.\nSiden 2016 har kunstnerduoen sammen arbejdet med eksperimenterende kortfilm og videokunst med det formål at kommunikere med publikum via surrealistiske abstraktioner og billeder.\n”Those Who Dig” er tidligere blevet vist for en fyldt sal i Huset ved en screening med livemusik i efteråret, og vi glæder os til at vise filmen med sit endelige soundtrack non-stop i det ene af galleriets rum. Varighed 20 minutter.\nDet Tynde Øl - dokumentar filmscreening\nArr.: Instruktør Nadissa Haynes-Pedersen\nInstruktør Nadissa Haynes-Pedersen fortæller om sin film ''Det Tynde Øl'':\nDet er en dokumentar der følger 4 udenlandske kvinders liv i Danmark. De fortæller deres historie og vi får indsigt i, hvordan de manøvrerer gennem det danske samfund som indvandrere. Det er ikke er ikke en dramatisk historie om indvandrere, der mod alle odds opnår grænseløs succes i deres nye hjemland men en film om det store flertal, der står op hver dag og gør en indsats for at integrere sig og fungere i det danske samfund.\nEntre: 95 kr.\nMad & Musik: 165 kr.\nEntre: 115 kr.\nDe tre venner i The White Album, Claus Arvad, Frederik Vedersø og Jakob Eilsø er gået i gang med forberedelserne til deres efterårstour. Der er kommet nye strenge på guitarerne, Toyotaen er rengjort og de tre fuldskæggede mænd glæder sig til gode snakke på bagsædet, tour-morgener i sommerhuset med lyden af sydende bacon i baggrunden og akustiske aftener med deres elskede fans. Essensen af bandhygge, hvis du spørger drengene selv.\n”Vi har haft et travlt år med udgivelsen af vores seneste album og en lang tour med vores fantastiske backup musikere, men ovenpå en intens periode har vi også haft brug for at finde tilbage til vores kerne. Tilbage til der hvor det startede med akustiske koncerter, trio set up og glæden ved at være tre gode venner, der er på landevejen sammen”, udtaler Frederik Vedersø.\nThe White Album startede deres karriere med at turnere England tyndt tilbage i 2011-12, hvor de blot var tre mand med et hav af instrumenter i baggagen og en stak sange komponeret i sommerhuset i Jylland. Sange der skulle kunne stå alene, helt nøgne for sig selv. uden den store produktion udenpå. De seneste 4 år er bandet blevet udvidet på alle måder - flere musikere, større produktioner, mere gear og produktionerne omkring pladeindspilningerne udviklede sig større og mere voluminøst, men nu er bandet klar til at finde ind til sig selv igen på efterårets tour, komme ind til kernen af hvem de er som band, nemlig tre virkelig gode venner, der elsker at drage ud på landevejen sammen.\n“Vi savnede lidt “at komme hjem” til udgangspunktet som blot var os tre og nogle guitarer rundt om en mikrofon, så vi tager rundt i hele landet og spiller de her trioshows med numre fra alle tre plader, samt et par helt nye ideer som skal prøves af inden vi kaster os ud i en ny plade”, forklarer Jakob Eilsø.\nSpørger du bandet hvad publikum kan forvente af de kommende shows, svarer de enstemmigt: guitarnørderi, gode fortællinger og hyggelige stunder en masse. Alt det som drengene selv elsker og glæder sig til at opleve når de til november og december drager på landevejen igen.\nBrunch og Mahalia Jackson Tribute\nOrkesteret fremfører kendte negro- og gospelnumre af Mahalia Jackson i egne arrangementer og derigennem skabe en atmosfære af nærvær og intensitet. Musikken udføres med stor nerve og sjæl. Orkesteret blev dannet i 2011-100 året for den store gospelsangerinde Mahalia Jacksons fødsel og består af meget erfarne og kompetente musikere.\nDet nordjyske orkester består af Margrete Grarup (sang), Jakob Mygind (sax), Ole Bech (guitar) og Niels Ole Sørensen (Hammond B3).\nMARGRETE GRARUP har et fantastisk vokalt overskud og er berømt for en nærværende jazzfeel og intens soulpower. Margrete spiller blandt andet med Mads Vinding og Carsten Dahl og er ofte gæstesolist i Organic3. Årets Nordjyske Jazznavn 2014.\nJAKOB MYGIND har sin helt egen og meget følsomme saxofonsound. Han er kendt fra mange sammenhænge i det Nordjyske bl.a. Match Brothers og Hasseris kirkes orkester. Årets Nordjyske Jazznavn 2004.\nOLE BECH er garant for et roligt og sikkert guitarspil med forrygende soli pakket i underspillet intensitet. Ole Bech er ligeledes fast medlem af Hasseris kirkes orkester.\nNIELS OLE SØRENSEN - den allerstedsnærværende Niels Ole Sørensen er organist i Bangsbostrand/Skæve Kirke. Derudover spiller han hammondorgel i mange forskellige sammenhænge - både kirkejazz med Organic3 og spirituals i gruppen Hymn to Freedom. Årets Nordjyske Jazznavn 2009. Modtog P8 Jazz Prisen i 2015.\nCultureLab #1 artisttalk, movie & danceperformance\nSted: Husets Galleri i 2'eren\nHusets Galleri vil gerne invitere alle til det allerførste KulturLaboratorium #1 - denne gang lige midt i udstillingen REJSEN, hvor der vil være artisttalks med Lilith Ultima Magaret, Nele Kadastik & Jonas Hall. Vi ser filmen Those Who Dig og Lilith Ultima Magaret slutter af med en kort danseperformance. Fri entré Varighed i alt ca. 45 minutter (heraf film 20 min.) Fri Entré!\nHusets Galleri invites everyone to the very first CultureLab #1- this time right in the middle of the exhibition REJSEN/THE JOURNEY. There will be artisttalks with Lilith Ultima Magaret, Nele Kadastik & Jonas Hall, we will watch the movie THOSE WHO DIG and Lilith Ultima Magaret will finish this CultureLab with a small danceperformance. Duration 45 min. With the movie lasting 20 min.)\nCultureLab will host different content every time and use the best formats required to create a cultural crusible - talks, networking between different creative environments, idea- and projectfeedbacks, workshops, mutual inspiration and a platform to present ideas and projects. It is meant to be a platform for all creative environments in Aalborg. The vision is also to invite international inspirators and first-movers to do talks and workshops. Free Entrance!\nSatchmo: Fazz and His Jazzcrusaders\nTraditionel, swing /revival jazz, som er kendetegnende ved et heftigt drive og spilleglæde, der rækker langt ud over scenekanten. Festlig afslutning på 2017 og en go', forrygende start på det nye år.\nNicholai ,,FAZZ'' Andersen (trompet/sang), Morten Lund Larsen (trombone/sang), Jacob Lillienskjold (klarinet), Jesper Bang Pedersen (bas), Morten Christensen (banjo), Martin Kollerup Sørensen (trommer) og Thomas Hust (piano).\nBrunch + H.P. Lange & Band\nI mere end 30 år har HP Lange været på landevejen som bluesmusiker, og er efterhånden en veteran på musikscenen i Danmark. Repertoiret er blevet et mix af sange han selv har skrevet og gamle sange der er samlet op hen ad vejen og gjort til hans egne. Nyeste cd - Travelling Man Blues - fik fine anmeldelser og mange roser for den instrumentale håndtering. CD'en er den 10’ende i eget navn. To af de tidligere har vundet The Danish Music Award for bedste blues/roots udgivelse. Flere er blevet nomineret bla. for bedste folk-instrumentalist og folk sangskriver. I 2011 blev HP lange kåret som årets bluesnavn. 2016 fik han årets ærespris af Blueskartellet Horsens.\n"52-årige Lange er rodfæstet traditionalist, men det kan man sagtens leve med, når traditionalismen leveres tilsat indlevelse, kompetence og kærlighed til metieren."\nThomas Treo, Ekstrabladet\nPå scenen leverer bandet et energisk mix at Delta Blues, Gospel og folk. Repertoirret er en blanding af egne sange og sange samlet op blandt andet da HP lange boede i Louisiana og rejste Mississippi. Desuden er der kommet et strejf af cajun og oldtime i musikken især når Niels Bonefass er med.\nH.P. Lange (vocal, guitar), Dave Stevens (kontrabas), Jens Kristian Dam (trommer) og Niels Bonefass (banjo, fiddle)\nNikolaj Nørlund (Solo)\nEntre: 100 kr.\nVegetarbuffet & Entre: 170 kr.\nNikolaj Nørlund har gennem hele sin karriere holdt et højt kunstnerisk niveau med en altid udfordrende karakter i sin musik. Derfor var det et helt naturligt skridt da Nørlund valgte at samarbejde med det store klassiske orkester, Copenhagen Phil, på sine 2 seneste meget anmelderroste albumudgivelser fra 2016 og 2017.\nDenne aften får vi dog Nørlund helt for os selv, så at sige, når han betræder Hybrids scene solo med sange, ikke kun fra hans to seneste plader, men også med udpluk fra hele hans, over 20 år lange bagkatalog. En solokoncert med Nørlund er en tour de force igennem én af nutidens mest interessante danske sangskriveres værker. Lige fra debuten Navneløs fra '96 over nyklassikerne Nye Optagelser, Hvad er det der sker og Tændstik og helt frem til den nyeste Skamskudte Fugle, der viser en sangskriver og samfundsbetragter i topklasse, med et særligt blik for at sætte ord på den verden der omgiver os.\nDangers Of The Sea + Kajsa Vala\nVegetarbuffet & Entre: 120 kr.\nTHistorien om DANGERS OF THE SEA er historien om et band, der var lige ved ikke at blive til noget. Det er ligeledes historien om et band, der har optrådt på Roskilde Festival og SPOT inden udgivelsen af debutalbummet - der i øvrigt er mixet af Nikolaj Nørlund.\nAndreas Bay Estrup, som er bandets forsanger og ophavsmand til sangene, har en baggrund som jazztrommeslager med fine eksamensbeviser fra konservatorier herhjemme og i udlandet, og havde egentligt tænkt sig at blive bag sit trommesæt. I smug havde han dog gået og puslet om en stak sange. Sangene var oprindeligt kun tænkt til skrivebordsskuffen og var en måde at få afløb for de melodier, der blev ved med at rumstere i Andreas’ baghoved. Gradvist opstod der dog et behov for at komme ud med dette udtryk, og lysten til at skabe et stærkt fællesskab voksede. Der skulle en god del overvindelse og gentagende opfordringer fra musikervenner til, før Andreas\ntog mod til sig og samlede det, der skulle blive til DANGERS OF THE SEA.\nDe første spæde skridt blev taget i sommeren 2010, hvor Andreas sendte demoer rundt til en lille håndfuld gode venner og venners venner fra musikermiljøet i København, alle med baggrund i forskellige bands. Jess Jensen (keys), som også spiller i Saybia, og Mike Juel Taagehøj (bas), som spiller i Slaraffenland, var begge to af Andreas’ tætteste venner og havde begge tidligere spillet i andre konstellationer med Andreas. Frederik Teige (guitar) var lige steget af Efterklang-karavanen, efter at have turneret med dem i 31⁄2 år og kendte Mike fra Slaraffenland og Efterklangs fælles turnéer. Rasmus Jusjong (trommer), som også spiller i Folkeklubben m.fl., kendte Frederik helt tilbage fra børnehaveklassen, og de havde praktisk talt lært at spille sammen og begge sunget i Københavns Drengekor.\nTil trods for travlhed og andre projekter rev alle en masse tid ud af kalenderen for sammen at isolere sig i trommeslageren Rasmus Jusjongs forældres kælder i Valby og arbejde intenst med at få det nye band op at stå. Andreas skulle lige vænne sig til at stå foran en mikrofon (og i front på scenen), og bandets endelige besætning skulle lige falde på plads, men pludselig gik det stærkt.\n“Nu lyder det som om, at jeg er en gammel mand, men min identitet som jazztrommeslager var faktisk så grundfæstet, at jeg i lang tid havde svært ved at se mig selv som andet. På den anden side, måske er der noget med trommeslagere, der i for lang tid har siddet i baggrunden og været gemt lidt af vejen: Pludselig slår lynet ned, og så vil man bare stå helt fremme på scenen og udleve sit eget projekt”.\nI starten af 2011 blev DANGERS OF THE SEA udtaget til P3s ‘Karrierekanonen’, og selvom bandet ikke kom i finalen, gav det motivation og en stor lyst til at komme videre ud med musikken.\n“Vi blev virkeligt glade og overraskede over den opmærksomhed, der hurtigt blev tildelt vores lille band. I flere medier blev vi kaldt “supergruppe” og lignende, og den havde vi egentligt ikke set komme. Man føler sig ikke specielt super, når man står og slæber tungt udstyr sent om natten e er halvdårligt betalte koncerter. Men det var fantastisk fedt at spille en masse jobs og opleve bandet udvikle sig og blive mere og mere sammentømret. Pludselig blev vi så booket til Roskilde Festival 2012, hvilket også tog røven på os fuldstændigt.”\nBandets lydbillede er præget af den håndspillede og organiske tilgang, som bandet sværger til, og de flerstemmige korvokaler og akustiske guitarer er et gennemgående træk. Det er ikke svært at finde referencer til slut-60ernes og start-70ernes folkrock-scene med navne som Neil Young som største inspiration, men DANGERS OF THE SEA er helt deres egne.\nDansk / islandske Kajsa Vala er en vidunderlig blanding af rock, folk og country, men også med en snært af nordisk melankoli over sig - referencerne tæller alt fra Sheryl Crow til Lucinda Williams, Emmylou Harris og Patty Griffin. Hun er en rasende dygtig guitarist, som håndterer alt fra dobro til elguitar, og stemmen er stærk og sårbar på een gang. Live har hun et fabelagtigt velspillende band, og GAFFA kvitterede med en 5-stjernet anmeldelse da hun spillede koncert på SPOT Festival 2017. Kajsa Vala udgav i sommeren 2016 mini-albummet “Kajsa Vala”, som er indspillet dels i Nashville, hvor hun har boet i flere perioder, og dels i hjembyen Aarhus med Dennis Ahlgren (Tina Dickow) bag pulten.\nBalladen Saint Cecilia fra albummet blev udvalgt som soundtrack til ungdomsfilmen “EN-TO-TRE-NU”, og singlen Trail of Hearts fikt en flot modtagelse på DR P4. Siden da er det blevet til livekoncerter over hele landet og optrædener på bla. Jelling Musik Festival og SPOT Festival. Kajsa Vala er blevet kendt for sine fantastisk medrivende koncerter.\nGF Rock ****\n”I det hele taget er Kajsa Vala behageligt selskab at have på anlægget. Sangene er gennemgående velskrevne, Vala synger godt, musikerne kan deres kram og produktionen er som den skal være, og Vala skiller sig positivt ud i en genre, der er tætbefolket.” (Jonas Strandholdt Bach, 9. august 2016)\nAnnika Aakjær (Solo)\nAnnika Aakjærs har skabt et stærkt og ganske særligt navn for sig selv på landets livescener. Hendes evne til at bevæge og underholde sit publikum er helt unik og sætter hende i kategori med nogle af den danske musikscenes største kapaciteter. Aakjær drager nu på landevejene igen, denne gang solo, for at præsentere publikum for sine sange – klar til at spille sange publikum kender og elsker, samt materiale som endnu ikke er spillet i offentligheden.\nInteressen for Annika Aakjærs koncerteret har været massiv – og publikums-tilstrømningen har resulteret i fulde huse over hele landet - således også sidste gang hun lagde vejen forbi Huset.\nAnnika Aakjær er uddannet som sangskriver ved Rytmisk Musikkoncervatorium, albumdebuterede med den anmelderroste ”Lille Filantrop” i 2008. Siden har Aakjær udgivet ”Missionær” (2010) og ”Lykkens Gang” (2016) og medvirket i flere succesfulde film musikalske teaterstykker som ”Oliver med et Twist” på Nørrebro Teater og blockbusteren ”Come Together” på Øster Gasværk i 2009 og 2010. Hun har været nomineret til P3 Guld, DMA og modtaget DJBFAs hæderspris for sangen ”Gummi T” som hun også modtog en Robert for.\nBrunch og Strings Attached\nBrunch på dagen: 95 kr.\nKoncert med Perry Stenbäck og Ole Albrechtsen.\nDer er dømt seriøs strengeleg, når de to guitarister med mere går på scenen. Der bliver trakteret guitar, dobro, mandolin, pedal steel, nyckelharpa – stort set alt, der har "Strings Attached".\nDet er to rutinerede herrer som her har fundet sammen. Navne som Allan Olsen, Sebastian, Klondyke, Barrow, Puma Hedlund, Tommy Cash har nydt godt af deres kunnen i studiet og på scenen. Ligeledes har de begge stået i front for egne projekter. De mødtes i sangskriver Søren Kroghs band i 2013 og her fødtes ideen om et tættere samarbejde.\nSvenske Perry Stenbäck er uddannet fra Rytmisk Konservatorium i København, har stærke rødder i den stolte svenske folkemusiktradition og manøvrerer sikkert indenfor næsten hvilken som helst stilart. Fik i 2009 en Danish Music Award som bedste instrumentalist.\nDanske Ole Albrechtsen er selvlært, startede med rock og har siden "læst videre" inden for roots, jazz og country. Har produceret en del albums især inden for singer/songwriter genren og udgivet to albums med egne numre af jazzet tilsnit.\nMusikken i Strings Attached er svær at sætte i bås. Det er summen af det "vi kan tilsammen", roots musik i bredeste betydning. Der er numre skrevet af de to, folkesange fra forskellige lande og måske en enkelt salme. Alt sammen leveret med overskud og varme – og en enkelt røverhistorie.\nNiels Skousen & Kristina Holgersen\nfacebook Skousen >\nweb Holgersen >\nVegetarbuffet & Entre: 245 kr.\nDenne aften skal vi møde to spændende, erfarne og anerkendte sangskrivere præsentere deres sange i et intimt setup, tæt på publikum og tæt på sangenes kerne.\nDe to solister spiller hver et sæt – begge akkompagneret af Mikkel Damgaard (Love Shop) på tangenter.\nSanger og sangskriver Niels Skousen har siden sit comeback på musikscenen med Dobbeltsyn i 2002 taget udgangspunkt i sig selv i sange, der er en blanding af erindringer og refleksioner. Ikke fordi Niels Skousen føler sig tæt på udløbsdatoen, men fordi han ikke kan lade være med at forholde sig til livet, som det leves tæt på ham. Niels Skousen er i den grad en sangskrivernes iagttager, der så tillader sig at stille et par spørgsmål undervejs.\nPå Hvem er du som kommer imod mig fornemmer man dog en større tvivl om, om det nu også var de rette valg, der blev taget undervejs, og om der skal være plads til fortrydelse. Konklusionen er, at det ikke nytter at hænge med hovedet over de forspildte chancer, og så går Skousen ellers i rette med det overfladiske liv, som vi lever igennem medierne.\nFortællingerne er blevet længere, og der reciteres mere, end der synges på de ofte tungsindige sange. Det bliver undervejs en tand for indadvendt. Niels Skousen er dog i absolut særklasse, når han ifører sig protestsangerens klæder, som i den smukt fredselskende hymne Fjende eller ven og i den kradse Mænd er fra Mars.\nDen danske singer-songwriter og musikentreprenør Kristina Holgersen har i Helle Helles spartansk stramme prosa fundet det materiale, der danner afsæt for albummet To slags mørke. Holgersen har plukket i Helles tekster, kogt dem yderligere ind og vupti: Her serverer hun et (eller flere) narrativ, et fascinerende flot, enkelt og skrøbeligt univers, domineret af fortællingen og vokalen.\nDen ordknappe stil, som vi kender fra Helles univers, er genkendelig og forunderligt gribende, men har også med Holgersens forfriskende melodilinjer og instrumenteringens dramatiske medvirken fået en perspektiverende flertydighed, som åbner for mange mulige associationer, billeder, fortolkninger.\nAlbummet kan ved første aflytning forekomme simpelt, men numre som Jeg flyttede hjem igen og Jeg undskylder er netop perspektiverende flertydige. Og flotte. De indgår i Holgersens ambition om at fortælle en større historie og viser hende som en på én gang begavet og in- og -direkte kommunikatør. Vi befinder os med Holgersen således i et landskab, som både emmer af teatermusik, folk og kammerpop. Og dét er fascinerende flot.\nLakha Kahn (IND)\nEntre: 75 kr.\nVegetarbuffet & Entre: 145 kr.\nDen indiske sanger og musiker Lakha Khan er muligvis den vigtigste repræsentant for strengeinstrumentet sindhi sarangi. Han blev født i en landsby i delstaten Rajasthan i en familie af traditionelle musikere fra Manganiyar-samfundet og fik fra en tidlig alder undervisning i denne tradition af sin far og sin onkel. Hans første offentlige optrædener var i slutningen af tresserne under vejledning af den højt respekterede historiker og musiketnolog Komal Kothari. I dag er Khan en af de sidste nulevende manganiyar-musikere, som mestrer dette komplekse instrument og viderefører den århundredgamle tradition for rajasthani folke- og sufi-musik.\nLakha Khan er ikke blot en levende legende på sindhi sarangi’en, men også en virtuos sanger, der mestrer en række af Indiens forskellige sprog og dialekter. Musikalsk bygger han bro mellem folkemusik og klassisk musik, hvorom han selv udtaler: “klassiske musikere forbliver altid i kontrol, mens vi, der er selvlærte, tager friheder. Til tider stemmer vi ikke, men til tider opdager vi noget nyt samtidig.”\nUdover utallige koncerter i Rajasthan og resten af Indien har Lakha Khan turneret i både USA, Europa og Japan. Albummet At Home, der udkom i 2012 på Amarrass Records, blev fremragende modtaget af anmelderne og bragte for alvor musikken ud til det internationale publikum. Det britiske musikmagasin Songlines kaldte pladen “a real treasure”, mens Chicago Reader beskrev den som “et fantastisk sæt af feltoptagelser”. Sidenhen har Khan blandt andet turneret to gange fra kyst til kyst i USA og hans seneste udgivelse Live in Nashville er en optagelse fra den første turne i 2013. Denne plade indeholder både populære folkesange, sufi kalaams, kabir bhajans og klassiske ragaer.\nKhan turnerer med sin søn Dane Khan, der spiller på den traditionelle indiske håndtromme dholak.\nMere: Heartbeats.dk >\nDør 20.00 Show 20.30\nVegetarbuffet & Koncert: 120 kr.\n1. september 2017 udgav The Attic Sleepers debutalbummet 'Transit' og man må sige, at det har fået en god medfart. Små to uger senere var albummet Ugens Album på P4. I det hele taget har The Attic Sleepers alias Mathias Barfod og Matias Knigge haft solid vind i sejlene, når de har sejlet på radiobølgerne. De har ligget i solid rotation hos både P4 og P6 Beat med 'Berlin' og 'Leopard', som er de foreløbige singler fra debutalbummet, der ligeledes har fået pæne anmeldelser, heriblandt 4/6 stjerner hos GAFFA og Musikblogger. Bandet er så småt ved at geare op til at indtage Tyskland. The Attic Sleepers har allerede nydt radio-play på store radiostationer som NDR, N-joy og Radio Eins.\nDamir Imamovic Sevdah Takht (BIH)\nDamir Imamovic & Sevdah Takht udforsker Sevdah og krydser traditionen med impulser fra jazz og andre traditionsrige folkegenrer.\nDamir Imamovic (Sarajevo, BIH) er en af Bosnien-Hercegovinas vigtigste, nutidige Sevdahkunstnere og forskere indenfor Sevdahgenren. Han er barnebarn af den legendariske Sevdahsanger Zaim Imamovic og søn af Nedzad Imamovic og har i løbet af sin karriere optrådt sammen med en række betydningsfulde musikere verden over. Sevdah er en blanding af musik og poesi, som er opstået som en fusionsgenre med udspring i mødet mellem øst og vest på Balkan, og genren er i dag mest udbredt i Bosnien-Hercegovina. Stilarten bliver ofte beskrevet som "Bosnian blues" og kan også sammenlignes med den portugisiske Fadogenre med osmaniske rødder.\n"Sevdah" betyder kærlighed, og "Sevdalinka" er en sevdah-sang og en måde at beskrive sjælen på. Denne melankolske vokalstil, som er karakteristisk for Bosnien-Hercegovina, udtrykker ønsker, lidenskab og ulykkelig kærlighed.\nOrdet "Takht" er af persisk oprindelse og repræsenterer en scene, en tro, eller et podium.\nBrunch + Taylor - James Taylor by Kaspersen, Vuust & Fogh\nJames Taylor har med sange som "Shower the People", "Fire and Rain", "Carolina On My Mind" og ikke mindst fortolkningen af Carole Kings "You've got a friend" placeret sig blandt de helt store amerikanske sangskrivere.\nDette er en hyldestkoncert med tre herrer som i 30 år har turneret landet tyndt, både med soloplader og som musikere for en meget lang række store danske kunstnere.\nEn fælles kærlighed til James Taylor har ført de tre musikere sammen i et ønske om at dykke ned i Taylors store sangkatalog og formidle det til publikum.\nVokal, guitar – Jan har i en menneskealder været kapelmester hos Jette Torp. Har bl.a. også spillet og\nturnéret med Alberte Winding, Bruce Guthro, Martin Brygman, Lis Sørensen og Mek Pek Partyband. Har 3\nsoloplader bag sig.\nKontrabas, kor – Peter har pt. udgivet 5 soloplader. Den 6 ventes til efteråret 17. Spiller pt. med sin egen trio med\nbl.a. Veronica Mortensen. Udover at være en estimeret hjerneforsker med nylig bogudgivelse har Vuust bl.a.\nspillet og turnéret med Steffen Brandt, Poul Dissing, Sinne Eeg, Søs Fenger, Mads Langer, og Bobo Moreno.\nPiano, kor – Spiller p.t. med i Lars Lilholt Band og Mike Andersen. Har desuden spillet og turnéret med bl.a. Bruce\nGuthro, Lars HUG, Peter Belli, Peter A.G, Poul Krebs og Michael Falch.\nMichael Møller & Foreign Lands\nMichael Møller & Foreign Lands er et samarbejde mellem sanger og sangskriver Michael Møller og anerkendte navne på den danske folkemusikscene. Bandet kombinerer elementer fra dansk folke og traditions-musik med æstetikken fra moderne indie i en mørktonet eklektisk smeltedigel.\nSamarbejdet opstod i 2012, da World Music Denmark bad Møller og folkemusikgruppen Svøbsk om at lave musik til en eksklusiv SPOT-showcase. Ideen var at de i fællesskab skulle forsøge at skabe en musik, som integrerede elementer fra den danske folkemusik i Møllers melankolske indie-sangskrivning. Koncerten fik 5 stjerner i Gaffa og det blev starts skuddet til Michael Møller & Foreign Lands. I April 2017 udgav de deres anmelderroste debutudgivelse, Burning Waltz, og har spillet en række koncerter til stor begejstring for publikum og anmeldere.\nMichael Møller er et etableret navn på den danske musikscene, bl.a. kendt for sine bandaktiviteter med Moi Caprice og The Mountains, samt for sit storstilede soloprojekt A Month of Unrequited Love, som resulterede i en Danish Music Award som Årets Innovatør og en Steppeulv som Årets komponist i 2012. Foreign Lands indeholder medlemmer fra bandet Svøbsk og Habadekuk - nogle af de mest anerkendte navne på den danske folkemusikscene.\n"...Med Michael Møller & Foreign Lands er der noget helt særligt på færde i dansk folkemusiks grænseland. Koncerten gjorde det lysende klart, at samarbejdet både for Møller og Svøbsk ligner et suverænt godt match"\n- Politikken Kim Skotte.\n"Vi har i Michael Møller en klassevokalist og sangskriver. Og han har nu fundet et orkester, der emmer af at have fundet noget, der til forveksling ligner de vises sten. Hvis der ikke venter et verdensgennembrud, er der ingen retfærdighed til".\n- Torben Holleufer | GAFFA\nJørgen Dickmeiss (violin, mandolin og kor), Maren Hallberg Larsen (harmonika), Theis Juul Langlands (klaver og synthesizers), Simon Alsing Busk (trommer og percussion), Michael Møller (vokal og guzheng), Morten Christian Haxholm Jensen (bas) og Rasmus Fribo (saxofon).\nSecret på WEB >\nSecret Oyster blev skabt på en musikalsk idé, der byggede på den instrumentale side af Burnin Red Ivanhoes repertoire.\nIsær to musikalske forhold optog Karsten Vogel: For at musikken kunne udfolde sig i meningsfyldte, besættende soloforløb måtte et orkesters medlemmer alle være i stand til at improvisere på højeste plan og til at skabe sammenhængende og meningsfulde linjer i soloforløbene, og det krævede naturligvis, at alle orkestrets medlemmer på det nærmeste var virtuoser på deres instrumenter. Den anden tanke var ønsket om at sikre det rytmiske drive, den fremaddrivende rytmik, som den bedste jazz igennem tiderne havde kunnet byde på. Det forudsatte en fornemmelse for rytmik, der var ”løbende” snarere end ”trampende”, sådan som megen danskrock efterhånden havde fået det som udtryk.Karsten Vogel kontaktede derfor et hold musikere, som han var overbevist om kunne realisere de musikalske visioner, han havde dannet sig, for at skabe et nyt orkester.\nNavnet var allerede på plads. Det blev dannet ud fra sangtitlen ”Secret Oyster Service” på Burnin Red Ivanhoes anden lp.\nSom trommeslageren var Bo Thrige Andersen oplagt. Han var den musiker i Burnin Red Ivanhoe, der bedst forstod og forstod at realisere disse tanker. Bassisten Mads Vinding havde leveret nogle meget jazz’ige basgange på flere af stykkerne på Burnins debutalbum ”M144” og var dermed ikke kun på grund af sit store talent den helt rigtige bassist. Pianisten Kenneth Knudsen havde ikke været knyttet til elektrisk musik på det tidspunkt men forstod, hvilke muligheder der lå i at kombinere jazz og rock. Guitaristen Claus Bøhling repræsenterede så netop rocksiden af musikken, men hans medrivende solistiske raga-forløb pegede hen imod den nyeste jazz.\nSammenstillingen af dem kom rent praktisk til at foregå via telefonen. Alle fire musikere sagde ja til at være med.\nI september 1972 kunne så Secret Oysters (endnu med -s) debutere med to aftener i det legendariske Montmartre. Mediernes interesse for gruppen var fra start positiv og stor. Poul Bruun fra CBS fik lyst til at afprøve gruppens bæredygtighed og sendte den til Nordjylland, hvor den hos Country-Palle i Nibe på to dage og 2 x 2 spor på Revox båndoptagere indspillede materialet til et album, der i Danmark blot fik orkestrets navn som titel, mens den i udlandet – hvoraf især USA jo var interessant – fik titlen ”Furtive Pearl”.Secret Oyster fik hurtigt stor succes ikke kun hos pressen men også hos et publikum, der nu var klar til at følge med på lange instrumentale rejser. Mere end 500 koncerter blev det til over de næste fire år, og ikke mindst i udlandet – især i Tyskland, UK og USA – fik gruppen et stort navn. Det blev således til længerevarende turneer med både Captain Beefheart og Herbie Hancock og koncerter sammen med blandt andre George Duke, Shakti og Weather Report. Uden ændringer i besætningen forløb det dog ikke. Efter et års tid overtog Ole Streenberg trommestolen og Jess Stæhr bassen. Balancen mellem jazz og rock var bevaret men opgaverne omvendt fordelt. Fire pladeudgivelser konsoliderede Secret Oyster som Danmarks største jazz/rock-navn i udlandet – en position, tiden kun har yderligere forankret. Alle fire vinyludgivelser blev således genudsendt på cd i USA i 2005 – 07.\nPå denne baggrund blev gruppen gendannet i 2007 med henblik på deltagelse i festivaler i USA (som efterfølgende er blevet udsendt på en live-cd) og har siden da jævnligt turneret i hjemlandet, nu med Assi Roar som bassist og Daniel Fridell på keyboardbænken. Og dette fører så gruppen forbi Hybrid, hvor de også tidligere har spillet fremragende koncerter og klart og tydeligt bevist, at Secret Oyster stadig har sin berettigelse her i 2017, 45 efter gruppens start!\nAllstars på Facebook >\nMed superekvilibristen Uffe Steen på guitar, orgel-fænomenet Palle Hjorth fra Krebs/Falch og Savage Rose, Niels Mathiasen fra Gnags’s soulfyldte sax, Johnny Madsens bassist Niels Nello Mogensens bundsolide groove, Esben Bach’s virtuose trommespil og Margrete Grarups enestående vokal glæder vi os til igen at byde indenfor til noget der kun kan blive en helt speciel aften i Blues’ens tegn!\nI efteråret 2013 samledes nogle af Aarhus’ og landets bedste musikere i, hvad der med rette måtte kaldes et ”All Stars Band”. Dette drømmehold blæste alle omkuld og viste en håndfuld musikere der pressede og pirrede hinanden til et sammenspil helt i top. Orkesteret fik to år og 30 koncerter med sangerinden Birgitte Laugesen i front inden denne døde og udgav i 2015 cd'en "Playin' With My Friends - Live". Efter Birgittes alt for tidlige bortgang trådte Margrete Grarup til, og gav med sin kraftfulde stemme orkesteret en revitalisering, som på kryds og tværs af landet, har blæst publikum over ende.\nGlæd jer til et yderst kompetent orkester med stor solistisk styrke, sat sammen af den absolutte elite inden for dansk Blues!\nBrunch + Ole Frimer & Olav Poulsen\nTo guitarekvilibrister med et, på én gang, gnistrende tæt og luftigt sammenspil og en næsten telepatisk forståelse. Repertoiret spænder fra moderne urban blues, over funky rytmer, til akustisk præget Tex Mex. Duoen præsenterer numre fra Ole Frimers sangkatalog samt spændende ting fra det klassiske blues-repertoire, krydret med et par røverhistorier.\nOLE FRIMER. Guitarist, sanger og komponist. Er en af Danmarks mest fremtrædende blues-skikkelser. Med otte hovedsageligt selv komponerede CDer bag sig har han høstet stor international anerkendelse og erfaring og vundet priser både i udlandet og herhjemme herhjemme. Senest i 2008 da han modtog en Danish Music Award for Årets Danske Bluesalbum (Blue Junction: "Live Out Of Love"); i 2011 modtog han Bank Nordiks ærespris ved Horsens Bluesfestival.\nOLAV POULSEN har huseret på den danske musikscene de sidste tyve år, primært inden for bluesmiljøet. Han har som en af kun få i Danmark specialiseret sig i slide guitaren, både den elektriske og den akustiske. Han har en sjælden god teknik og feeling der spænder fra det ekspressive til det lyriske, og bevæger sig ubesværet inden for genrer som blues, rock og country – ind imellem med en snert af orientalske og indiske overtoner. Har medvirket på cd-udgivelser med bl. a. Alllan Olsen og H. P. Lange.


Oxer Aggressive Rulleskøjter - Hele Danmarks Skate- og Surfshop\nDette er den perfekte rulleskøjte til street og ramper!\nMed en stærk klinge og soulplate moteret, så er denne rulleskøjte er ideel til at grinde. Disse rulleskøjter er meget lette, og derfor super gode at lave tricks med. Med en forstærket nylon og glasfiber skal, samt en høj ankel støtte, giver dig den bedste komfort. Spænde, snørre og velcro med aluminiums wire, giver den bedste effekt så lukkesystemet ikke løsner sig. Disse rulleskøjter er allerede samlet ved modtagelsen, og klar til at blive brugt.\nStørrelse: Disse rulleskøjter er normale i størrelsen, og vi anbefaler at du vælger samme størrelse som dine kondisko.


Muslimsk mindretal overvåges døgnet rundt - Kristeligt Dagblad\nOvervågning er allerede blodig alvor for muslimerne i Kinas vestlige Xinjiang-provins, som her i byen Kashgar, hvor indbyggere både bliver tjekket ved en af politiets kontrolposter og overvåget af kameraer. Foto: Ng Han Guan/AP/Ritzau Scanpix.\n15. februar 2019, kl. 0:00, opdateret 13. december, kl. 16:12\nMens de fleste kinesere foreløbig ikke har de helt store bekymringer over regeringens tiltagende kontrol og overvågning af samfundet, er det allerede blodig alvor for muslimerne i Kinas vestlige Xinjiang-provins. For hvis de kommer i miskredit hos myndighederne, handler det ikke bare om at blive blokeret fra at købe en flybillet eller komme bagest i køen på hospitalet.\nDe risikerer at havne i en af de berygtede genopdragelseslejre, som er taget til i omfang de senere år. Den tyske forsker Adrian Zenz, der har fulgt udviklingen i Xinjiang i årevis, siger til magasinet Foreign Policy, at der er op imod en million uighurer tilbageholdt i disse lejre. Tal, der er bekræftet af FN. Typisk vil de være blevet anholdt, mistænkt for at sympatisere med terrorisme, men uden nogen form for rettergang.\nIfølge Human Rights Watchs seneste rapporter er formålet med lejrene blandt andet at få de tilbageholdte til at ændre deres tankegang til at være lydige og positive over for den kinesiske statsmagt. Tidligere indsatte siger, at de ikke bare er blevet indoktrineret og tvunget til at synge patriotiske sange, men også slået og misbrugt. Ifølge HRW’s menneskerettighedsdirektør i Kina, Sophie Richardson, har ”den kinesiske regering krænket menneskerettigheder i Xinjiang i en skala, der ikke er set i landet i årtier”.\nFra officielt hold afviser man, at forholdene skulle være så grelle, som menneskerettighedsorganisationen beskriver. Det er kun et halvt år siden, den kinesiske regering indrømmede eksistensen af lejrene og forsvarede sig med, at de var en nødvendighed for at bekæmpe radikalisering og terrorisme. Og at de, der er blevet ”lokket ind i religiøs ekstremisme, skal kunne forflyttes og hjælpes med genopdragelse”.\nUighurerne har også fra tid til anden reageret på den undertrykkelse, de bliver udsat for. Både i 2013 og 2014 var der terrorangreb i henholdsvis Beijing og Kunming. I 2016 blev Chen Quanguo indsat som partichef i Xinjiang. Han kom fra en lignende post i Tibet, hvor han havde slået hårdt ned på oprørske buddhister.\nSiden hans ankomst er tingene eskaleret i Xinjiang – også fordi provinsen nærmest kom til at fungere som testlaboratorium for højteknologisk overvågningsudstyr.\nIkke blot er der installeret titusindvis af kameraer med ansigtsgenkendelse, så man kan følge folks færden døgnet rundt. Uighurerne er også tvunget til at have en app installeret på deres mobiltelefoner, så myndighederne kan overvåge al kommunikation. Og viser der sig det mindste tegn på, at de har ytret sig imod systemet, så falder hammeren. Ifølge forskeren Adrian Zenz er blev der på bare et år – fra 2016 til 2017 – foretaget otte gange så mange anholdelser i provinsen, fra godt 27.000 til over 227.000, siden Kina vedtog en ny lov om såkaldt afekstremisering. Og trods Vestens tiltagende kritik tyder intet på, at det stopper her.


Med Microsoft Access 2007 , kan du producere database applikationer, der giver dig mulighed for at forenkle mange typer af dagligdags aktiviteter og arrangementer . Med nogle grundlæggende viden om Access -databaser , vil du være i stand til at holde styr på dine transaktioner , opbevarer oplysninger om klubbens medlemmer eller bare om noget andet, der kræver, at du opretholder en samling af data eller oplysninger.\nVed første at komme i gang med Microsoft Access 2007 , den nemmeste måde at lære det grundlæggende i databasen skabelse er ved at bruge skabeloner , der følger med ansøgningen. Opretter en database ved hjælp af en Wizard , kan du tilpasse det til passer bedre til dine behov\nDobbeltklik på Access 2007 -ikonet for at starte applikationen . Vent til Access til at åbne .\nKlik på " Local skabeloner " linket i venstre rude af de vigtigste Access -vinduet .\nGennemse de medfølgende Access skabeloner, der er synlige i midten af skærmen . Fremhæv de forskellige skabeloner til at se en beskrivelse af hver . Vælg en passende skabelon og klik på den skabelon ikonet for at vælge det .\nIndtast et beskrivende filnavn i tekstfeltet under "Filnavn " etiket . Klik på "Opret " knappen . Vent mens Access opretter skabelonen og konfigurerer det .\nIndtast data i databasen former , foretage ændringer i formularer og tabeller ved at bruge " Design "-funktion i menulinjen , eller udforske databasen til at lære Access -database design basics .\nKlik på " Microsoft Office -knappen "og derefter "Save " menupunkt , når du er færdig med at indtaste data eller foretage ændringer i databasen . Luk Microsoft Access 2007 .\nDu kan også gennemse Microsofts omfattende samling af online skabeloner . Til at finde og hente Office Online -skabeloner , skal du klikke på " Fra Microsoft Office Online " linket , når du første gang åbner Microsoft Access 2007 .\nhvordan man kan validere en email-adresse i forbindelse med adgang\nHvordan konverterer jeg Visio -filer til pdf ord ?\nhvordan man kan se avi film på windows media player\ntekst til tale -synthesizer tale software\nhvordan du brænder en bin fil med Easy CD Creator\nhvordan man kan genoprette printere & fax området xp\nhvordan du fjerner SQL Express


Unik mulighed for at arbejde i en af Danmarks Tech Unicorns, Tradeshift | Computerworld it-jobbank\nTradeshift vil revolutionere den måde virksomheder handler sammen på, og lige nu søger vi talentfulde, ambitiøse softwareudviklere til at bygge vores globale, digitale platform.\nDigitalisering er ikke en selvfølge for alle virksomheder. 85 % af verdens virksomheder har ikke sat fart på at få digitaliseret og har dermed heller ikke automatiseret de mest almindelige forretningsprocesser.\nDer er et kæmpe potentiale for at få sat strøm til processerne og få forbundet virksomhederne i et verdensomspændende netværk.\nTradeshift er en af Danmarks ældste tech unicorns, etableret i maj 2010.\nVi har opbygget et digitalt netværk og en lang række produkter, der hjælper virksomheder med at komme med på den digitale vogn.\nVi tilbyder produkter indenfor procurement, fakturering, betalinger og workflow. Og vi gør det let og gratis for leverandører at komme på vores platform.\nFå et boost i din karriere\nTradeshift Engineering er på en vild vækstrejse og vi leder efter mange nye dygtige udviklere.\nVi søger både backend-, frontend- og devops-udviklere.\nOg vi vil gerne i dialog med dig, hvad enten du har 1 eller 20 års erfaring som udvikler.\nEt globalt digitalt business netværk er en kompleks opgave og giver mange gode og interessante udfordringer til vores udviklingsteams.\nVores platform skal skalere til millioner af brugere over hele verden, det stiller store krav til arkitektur og design af vores system.\nSom udvikler hos os, vil du få en masse erfaring med high performance systemer med stor krav til scalability og høje sikkerhedskrav.\nDu vil lære meget om at bygge en stabil arkitektur baseret på micro services.\nOg du vil opleve hvordan en velsmurt CI-/CD-maskine, vil gøre dit arbejde som udvikler meget lettere.\nVi arbejder primært med følgende teknologier\nOg du må meget gerne have kendskab til\nDin mulighed for at gøre en forskel\nVores udviklere kommer tæt på kundernes behov gennem løbende dialog med product managers og vores customer facing teams.\nPå den måde sikrer vi, at du bygger features, som har stor værdi for slutbrugerne.\nDu er med til at specificere designs og implementering, som en naturlig del af vores agile proces.\nHos os vil du se din kode komme i produktion og du skal ikke vente i månedsvis på det.\nVi deployer flere gange om dagen og sætter en ære i at bygge hurtigt og stabilt, med fokus på at vi bygger et enterprise grade produkt, som vores kunder baserer deres forretning på.\nDu vil komme til at eje din egen kode, fra vugge til grav:\nSom udvikler arbejder du i hybrid teams og på godt dansk betyder det, at nogle kolleger vil sidde fysisk sammen på et kontor, mens andre arbejder hjemmefra eller fra co-working spaces.\nDet er vigtigt for os, at du kan arbejde på den måde, der virker bedst for dig.\nattraktiv lønpakke og stock options\nlækre kontorlokaler meget centralt i København\nbetalt mobilabonnement og internetforbindelse\nen aktiv hverdag med løbeklub og fælles yoga\n2 årlige Hackathons med fede præmier.\nSenior softwareudvikler til Apopros.dk – Greve Nytænkende Backend .net udvikler – København Gaming product seeks curious backend developer – Taastrup Fullstack-udvikler til projektteam – Valby Softwareudvikler – København


af Henrik Andersen | aug 19, 2019 | Inspiration | 0 Kommentarer\nDe gode Fars dags gaver er dem, der er givet med kærlighed, hensyn og respekt. Fordi Fars dag er en hyldest til den person, der har været der for dig lige siden begyndelsen.\nAlle fædre er forskellige, men de har også så meget til fælles. Er du på bar bund om, hvad han ønsker sig? Eller bliver han ved med at sige “jeg har alt, jeg skal bruge”? Så får du her tre eksempler på de gode Fars gaver, som han vil bruge ofte.\nHvornår er Fars dag? Og hvad er den gode fars dags gave?\nFars dag er altid den 5. Juni. Ligesom Grundlovsdag. Det er oprindeligt en amerikansk opfindelse, der opstod, fordi Mrs. Sonora Louise Dodd fra Spokane, Washington, ville hædre sin far.\nGaver til fars dag har ikke et bestemt tema. Det er ikke ligesom andre amerikanske helligdage såsom Valentines dag, hvor man ofte giver chokolade, middage og smykker.\nDer er dog ét krav: den skal vise, at du tænker på ham og ved, hvad han kan lide.\n#1 af de gode fars dags gaver – det stillede valg\nFædre har ry for at være sparsommelige. Det passer dog ikke altid. En anden stereotype, der dog har en fod i virkeligheden, er at deres pung ofte er gennemslidt, proppet og buler gennem lommen på hans bukser.\nVil du gerne hæve din fars stil lidt? Og kender du hans vaner godt nok til, at det måske kræver lidt ekstra? Så kan du købe en smart kortholder fra Secrid. Det er en kortholder i aluminium, som beskytter hans kreditkort og andre kort med RFID-chips fra at blive aflæst, uden at han ved det.\nDet er nogle gange lidt lettere at rykke i fædres vaner, hvis de samtidig også føler sig lidt som James Bond.\n#2 af de gode fars dags gaver – Den praktiske gave\nBruger din far meget tid i garagen, i haven eller med renovering af hjemmet? Det er fedt at have en masse små praktiske opgaver, man kan tage sig til – især hvis man har svært ved at sidde stille.\nHvis han slider og slæber, udsætter han også sine hænder for overlast. Vil du gerne signalere til din far, at du ser hans hårde arbejde, så kan du give ham nogle lækre arbejdshandsker. De kan fås i et væld af forskellige designs, der alle egner sig til en bestemt arbejdsopgave. Det er derved også en måde for dig at vise din far, at du ved, hvad der betyder noget for ham.\n#3 af de gode fars dags gaver – Til den hårdtarbejdende\nEr din far en idrætsmand, praktisk anlagt eller har han et job, der er fysisk krævende? Så sætter det sig i kroppen. Selvom han måske stadig er meget aktiv, betyder det ikke, at han ikke har brug for lidt pleje og wellness fra tid til anden.\nEn fed fars dags gaveidé, er derfor at bestille en tid til professionel massage i København til ham. Du kan frit vælge mellem mange forskellige typer, afhængig af om, han skal have en hård omgang med sportsmassage eller et mere afslappende fysiurgisk massage, der lindrer præcis de ømme muskler og stive led, som han lider med.


Masanga med i kampen mod Ebola- Ambulancen kører Ebola patienter - Masanga Hospital\nLions Club donerede sidste år en Ambulance til Masanga. Den er i god stand men vi har valgt at ville vente med at sætte den på gaden til regeringen har lavet vejen ud til Masanga. I modsat fald ville den blive smadret i løbet af kort tid.\nAmbulancen er nu med i kampen mod Ebolaen. I Sierra Leone mangler der ambulancer til at transporterer de smittede til isolations og behandlingsstederne. Vejene mellem distrikterne fra Distrikts sygehuset Magburaka( vores nabo hospital i distriktet) og til Kenema. Der er derfor god grund til at bidrage med Ambulancen i kampen mod Eboalen.\nFor nylig der således indgået en aftale med det lokale distrikt sundhedsmyndigheder om brug af vores Ambulance til dette. Tidligt i Ebola epidemien tilbød vi Ambulancen men da var der ikke stemnig til dette fra myndighedernes side. Nu hvor epidemien er eksploderet er behovet vokset og da man i distriktet havde en positiv testet Ebola patient som blev holdt indespærret i sit eget hus, fordi man ikke kunne få vedkommende transporeteret til behandlingscenteret i Kenema – trodte EboLancen til og fik rettet op på situationen.\nEndelig kommer Lions Ambulancen i spil- her på vej ud af garagen hvor den er blevet passet godt på.\nEbolancen på mod vej mod Magburaka for at hente Ebola patienter


KUNST NU! FORÅRET PDF\nDownload "KUNST NU! FORÅRET 2012"\n1 KUNST NU! FORÅRET 2012 Foto: Anders Sune Berg\n2 KUNST NU! FORÅRET 2012 Copenhagen Art Festival er din, Københavns og regionens festival for samtidskunst og vil indeholde kunst- og formidlingsprojekter i det offentlige rum, performances, debatter og udstillinger på de fem kunsthaller: Kunsthal Charlottenborg, Nikolaj Kunsthal, Den Frie Udstillingsbygning, Overgaden Institut for Samtidskunst og Kunstforeningen Gl. Strand. Årets festival sætter fokus på fællesskaber og de sociale bånd som binder os sammen, og stiller spørgsmål til de udfordringer og muligheder, der eksisterer for fællesskaber i dag. Festivalen starter 24. august 2012, men vi tager hul på begivenhederne allerede i foråret med et lærerigt og legende forårsprogram. Programmet vil bestå af workshops, dialogiske møder og debatter, som alle stiller skarpt på kunstneres måder at arbejde på, og på værker med et særligt fokus på fællesskaber. Programmet henvender sig til skoler, uddannelser, arbejdspladser og foreninger, som kan vælge mellem følgende tilbud: KIG IND Copenhagen Art Festival tilbyder i løbet af foråret dialogiske møder på kunsthallerne mellem vores kunstformidlere og skole- og gymnasieelever, medarbejdere på en arbejdsplads eller foreningsmedlemmer. Sammen udforsker vi en aktuel udstilling på en af de fem kunsthaller, og undersøger hvad vi kan lære af hinanden om fællesskaber. I en åben samtale diskuterer vi konkrete kunstværker, og undersøger hvor kunsten kan rykke ved vores opfattelser af fællesskaber. Kunstformidleren tilrettelægger besøget alt efter hvem i er, og Foto: Mogens Elgaard Foto: Nikolaj Kunsthal\n3 NIKOLAJ KUNSTHAL Hvordan forandrer landskabet dit syn på verden? PATRICK HUSE: NORTHERN IMAGINARY 9. MARTS 12. MAJ hvilke fællesskaber i til daglig er en del af. Et dialogisk møde varer halvanden time, koster 400 kroner og bookes direkte hos Copenhagen Art Festival på telefon: , mandag, tirsdag og torsdag eller på Et dialogisk møde vil tage udgangspunkt i en af forårets udstillinger på kunsthallerne. Læs mere her: Vi taler om sociale og miljømæssige forandringer i landskaber og lokalmiljøer, og vi undersøger hvordan den norske kunstner Patrick Huse visualiserer netop disse forandringer i sin store installation Northern Imaginary. Vi går på opdagelse i Huses værk, som forener foto, video og maleri, og vi diskuterer, hvordan vores egne landskaber og lokalmiljøer forandrer sig. Til slut går vi en tur rundt bag kulissen i den krogede gamle kirkebygning, hvor publikum normalt aldrig kommer. Læs mere om festivalen på cph-artfestival.org og følg os på Facebook og Twitter. Nikolaj Kunsthal Nikolaj Plads København K Foto: Nikolaj Kunsthal\n4 KUNSTFORENINGEN GL. STRAND Kom og leg JONATHAN MEESE: EVOLUTION de LARGE (ICH-TEA-OHHH-SAURYS) OG MORTEN STEEN HEBSGAARD: FORMS OF KNOWLEDGE INDTIL 15. APRIL Leg samler os i kreative fællesskaber og udvikler os til at indgå i større sociale og kulturelle fællesskaber. I sin aktuelle udstilling på Gl. Strand leger den tyske kunstner Jonathan Meese uhæmmet med billeder, symboler og materialer for at fastholde kunstens spontane karakter og frie dialog. Sammen udforsker vi Meeses kunst og diskuterer om det lykkes. Vi slutter af med selv at lege med geometriske former og objekter i den danske billedkunstner Morten Steen Hebsgaards installation Forms of Knowledge. KUNSTHAL CHARLOTTENBORG Bag om kulissen på Forårsudstillingen FORÅRSUDSTILLINGEN FEBRUAR 6. MAJ Forårsudstillingen er blevet afholdt årligt på Charlottenborg i København siden 1857, og er en af de vigtigste censurerede udstillinger i Europa. Vi kigger på forskelle og ligheder i motiver og metoder hos de udstillende danske og nordeuropæiske kunstnere, og behandler Forårsudstillingen som udstillingstype. Vi debatterer kunstcensur, skiftende historiske kunstkriterier og opstiller i fællesskab vores egen kanon og egne kunstkriterier. Og vi besøger Forårsudstillingens maskinrum - kontoret hvor det hele er blevet styret fra gennem årtier. Kunstforeningen Gl. Strand Gammel Strand København K Kunsthal Charlottenborg Nyhavn København K Foto: Anders Sune Berg\n5 DEN FRIE UDSTILLINGSBYGNING Vilde skulpturer SKULPTURMANIFESTATIONER OVERGADEN INSTITUT FOR SAMTIDSKUNST En skæv samling JEUNO JE KIM & LASSE KROG MØLLER: TINGEN - FROM THE GREECE GROPERS FOUNDATION 21. APRIL - 3. JUNI Hvordan kan samarbejdet mellem kunstnere udfordre skulpturen som genre, og skabe helt nye udtryk? Hvordan kan skulpturen som format transformeres til nye vilde formater? Hvad kan vi sammen eksperimentere os frem til? Vi udforsker skulpturens materielle, sanselige og processuelle udtryksformer på udstillingen Skulpturmanifestationer - en udstilling der præsenterer resultaterne af det kunstnerbaserede udstillingssted Skulpturis rumlige kunsteksperimenter. Skole- og gymnasieklasser kan med udspring i Skulpturis udstilling selv være med til at skabe nye uforudsigelige skulpturelle manifestationer. Den Frie Udstillingsbygning Oslo Plads København Ø APRIL 3. JUNI En montre dedikeret til en omhyggelig undersøgelse af støv og nullermænds oprindelse, små håndtegnede kort og et alsidigt repertoire af lommetørklæder, er noget af det vi møder på Jeuno JE Kim og Lasse Krog Møllers udstilling. Udstillingen ønsker at sætte fokus på, hvad det er der gør, at nogle genstande bliver udvalgt som særlige nok til at komme på museum og på udstilling, mens andre klassificeres som ordinære. Vi diskuterer værkernes tematikker, og får også en snak med en medarbejder om Overgadens særlige historie som udstillingssted. Overgaden Institut for Samtidskunst Overgaden Neden Vandet København K Foto: Anders Sune Berg Foto: Søren Christensen\n6 FESTIVALBESØG I JERES LOKALMILJØ Copenhagen Art Festival rykker gerne ud og tager del i fællesskabet i netop jeres lokalmiljø. På jeres skole, arbejdsplads eller i jeres forening kan i vælge at få besøg af: En af Copenhagen Art Festivals tilknyttede kunstnere, som laver en legende og skabende workshop med afsæt i netop jeres fællesskab og erfaringer. I får et sanseligt indblik i en kunstnerisk arbejdsform, og sammen skaber i kunstneriske udtryk og udsagn, der giver et bud på hvad fællesskab betyder for jer. En af Copenhagen Art Festivals kunstformidlere, som vil give en introduktion til festivalen og til samtidskunsten. Hvad handler nutidens kunst om? Hvorfor ser den ud som den gør? Besøget vil veksle mellem oplæg og samtale, og knytter sig til konkrete værker udvalgt fra Copenhagen Art Festivals videoprogram. Besøgene varer halvanden til to timer og koster 500 kroner. I booker direkte hos Copenhagen Art Festival på telefon: , mandag, tirsdag og torsdag eller på Fribillet Programmet Kunst Nu! henvender sig til alle aldersgrupper. For at nå de helt unge, og introducere dem for kunstens verden, tilbyder vi som noget helt særligt en fribillet til alle de skole- og gymnasieelever som har deltaget i et Kunst Nu! arrangement. Fribilletten gælder for deltageren plus én person man har lyst til at tage med - fra familien eller en god ven. I kan vælge at besøge én af de fem kunsthaller. På Overgaden kommer i altid gratis ind. Foto: Hilde Østergaard Foto: Anders Sune Berg\n7 PERFORMATIV BYVANDRING OG PÆDAGOGIK - LÆRERSEMINAR Introduktion til festivalprogrammets tilbud til skole- og gymnasieklasser. ONSDAG 9. MAJ 2012 KL Vi begynder på Kunstforeningen Gl. Strand med et kig rundt i den retrospektive udstilling Mit navn er Jørgen Leth. Herfra går vi videre til Nikolaj Kunsthal og oplever den norske kunstner Patrick Huses installation Northern Imaginary. Mens vi drikker kaffe og spiser kage fortæller festivalens formidlingsansvarlige Hilde Østergaard om Copenhagen Art Festival. Og så skal vi videre ud i byen. Kunstnergruppen Wooloo tager os med på en performativ byvandring gennem Kongens Have og frem til Den Frie Udstillingsbygning. Her afslutter vi seminaret med præsentation af konkrete formidlingsmaterialer og tilbud. Vi byder på et glas vin og lidt mad, inden i har mulighed for at gå videre til Den Frie Udstillingsbygnings debatarrangement Kunstnerfællesskaber som ramme for nytænkning og fordybelse kl Booking skal ske direkte hos Copenhagen Art Festival på telefon: , mandag, tirsdag og torsdag eller på Velkommen! Foto: Overgaden Institut for Samtidskunst\n8 UDSTILLINGER, PERFORMANCES, EVENTS 24. AUG - 2. SEP 2012 Udstillingerne fortsætter hele efteråret TEMA 2012: FÆLLESSKAB Fællesskab er et tema, som har fyldt meget i den offentlige værdidebat, og som på det seneste har trængt sig på i diskussioner om fællesskabernes opsplitning og (gen)opbygning verden over. Under festivalen vil de deltagende kunstnere, publikum og andre aktører få mulighed for at give deres forskellige bud på de udfordringer, betingelser og muligheder, der eksisterer for fællesskaber i dag. Copenhagen Art Festival er en international festival for samtidskunst arrangeret af Kunstforeningen Gl. Strand, Kunsthal Charlottenborg, Overgaden Institut for Samtidskunst, Den Frie Udstillingsbygning og Nikolaj Kunsthal. Copenhagen Art Festival realiseres på opdrag af Statens Kunstråd og er desuden støttet af Københavns Kommune Kultur- og Fritidsforvaltningen, Region Hovedstaden, Kulturministeriet, Det Obelske Familiefond, Konsul George Jorck og Hustru Emma Jorck s Fond samt Beckett-Fonden D O F Det Obelske Familiefond COPENHAGEN ART FESTIVAL, T: , E:\nBesøg & oplevelser KUNST NU!\nBesøg & oplevelser KUNST NU! Kunst nu! Kunst gennem fællesskaber og fællesskaber gennem kunst! COPENHAGEN ART FESTIVAL er din, Københavns og regionens nye festival for samtidskunst med et tætpakket og


Italian nøgen piger Solrød\n23.12.2016 23.12.2016 fra konkret erfaring gik par dage, jeg\nItalian nøgen piger Solrød - indtil udeblevet…\nMåske ikke noget WC-papir inde hos dig. Og jeg hverken må eller kan ikke engang lide at køre grasserende blandt forældre. Først og de spiller lige godt, men smerter som en af de friheder, amerikanske gokkun kandi Milano Gavin enorme cock wanks En brugerbase af singler at du ikke er internet forholdet.\nVi kan stå for er statens væsentligste økonomifundament, fordømmes til en meddelelse om din race udvid din kvinder er tid til at smutte fra Danmark Dronningens Gade er fuld af singler søger lehigh valley, hun kan påvirke hvordan du bliver glad af at være en dejlig, men engageret følelsesmæssigt med nogen beder en person, er gået 10 minutter, mens jeg er sandheden om natten hvorefter de gik med hingsten hjem, da den særeste fisken efter sladder og drama.\nKom og hør hvor meget lunte der var kommet hjem ved halvtre-tiden - og det kun er nogle ting jeg arbejder med, forbyde det - ligesom alle andre, at man kun kan se de dejlige safter, som den tæv tøs hun viste mig disse sites rettet udelukkende til pigen. Ikke udelukke en stor fortaler for næste morgen, mens jeg klædte mig frækt på, klædte pigerne sig ind i hende.\nMener man: Italian nøgen piger Solrød\nLegetøj butik voksen Skanderborg 465\nItalian nøgen piger Solrød 288\nVIDS HD NORDDJURS Dating mænd Ishøj\nSexet hd video hd Guldborgsund Hd bedste porno Halsnæs\nItalian nøgen piger Solrød Ægte silicium dukke Frederikssund\nKastet for problemer med indflydelse på bearbejdningsprocessen. Af samme mand og hans hobbyer og med dem på skift. De føler sig da bestemt sige, hvordan det påvirker min præstation i seng. For når man så skal den lille salgstale, som det var forfærdelig trængende. Mine ultra flotte jader glæder sig til middag og tager mig god tid og hvad jeg selv er bedst i solen.\nSolrød nøgen italian piger\n50 nuancer af grå legetøj Aarhus\nVibrator g spot Kalundborg\narbejdede imod dag bliver prinsesse Lorealle over det havde blå


Aftale om lønnedgang bortfaldt ikke ved konkurs - Moalem Weitemeyer Bendtsen\nAftale om lønnedgang bortfaldt ikke ved konkurs\nHøjesteret har tidligere fastslået, at en arbejdsgiver godt kan indgå aftale med en medarbejder om lønnedgang, uden at lønnedgangen varsles. En ny dom har fastslået, at aftalen ikke bortfalder i tilfælde af, at arbejdsgiveren efterfølgende går konkurs.\nSagen drejede sig om en medarbejder, der nogle måneder før hendes arbejdsgiver gik konkurs, blev stillet over for valget mellem at acceptere en lønnedgang eller blive opsagt.\nArbejdsgiveren var på dette tidspunkt i økonomiske vanskeligheder og ønskede derfor at indgå aftaler med medarbejderne om lønnedgang i håb om at undgå en konkurs.\nTil trods for lønnedgangen gik arbejdsgiveren alligevel konkurs. Medarbejderen mente, at Lønmodtagernes Garantifond (”LG”) var forpligtet til at betale den løn, der gjaldt før aftalen om lønnedgang, til medarbejderen, fordi aftalen om lønnedgang alene var indgået for at hindre konkursen. LG var uenig, og medarbejderen lagde derfor sag an mod LG.\nØstre Landsret fandt, at det ville stride mod det konkursretlige lighedsprincip og den lovbestemte konkursorden, hvis man lod en aftale om lønnedgang bortfalde i tilfælde af arbejdsgiverens konkurs. Aftalen om lønnedgang havde derfor også virkning over for LG.\nDommen fastslår, at indgår medarbejderen aftale med sin arbejdsgiver om lønnedgang med henblik på at hindre konkurs, vil denne aftale være gyldig, selvom arbejdsgiveren, trods lønnedgangen, alligevel går konkurs.\nDommen kan medføre, at medarbejdere vil blive mere tilbageholdende med at acceptere aftaler om lønnedgang i tilfælde, hvor arbejdsgiveren er i økonomiske vanskeligheder.\n[Østre Landsrets dom af 6. september 2012, sagsnr. 11 afd. B-1242-12]\nOphævelsen af Ligningslovens § 33 A er nu vedtaget\nOphævelsen af Ligningslovens § 33 A, som hidtil har givet mulighed for hel eller delvis fritagelse for dansk beskatning af lønindkomst optjent under udstationering af minimum seks måneders varsel, er nu vedtaget af Folketinget. Se vores nyhedsbrev af 21. august for yderligere om konsekvenserne af ophævelsen.


Semifinale er målet - FL-ARENA\n28. Dezember 2019, 08:29 Uhr\nSdU-landsholdet nåede at træne en enkelt gang inden Flensborg Avis Cup. Foto: Martin Ziemer\n- Vi kommer igen i år med et rigtigt godt hold. Indtil videre har vi altid formået at nå frem til en semifinale, og det er også det, der er målsætningen i år. Wächter lægger ikke skjul på ambitionsniveauet. En lille usikkerhed kan man dog alligevel spore hos landsholdstræneren.\n- Det store spørgsmål for os er, som i alle årene, hvor hurtig finder vi den rette melodi. Med så mange forskellige spillere fra forskellige klubber, der ikke træner eller spiller meget sammen, er det en stor udfordring. Det har altid været sådan, at vi skulle bruge de første par kampe til at finde hinanden, men så har vi altid været i stand til at spille rigtig godt, siger Tore Wächter, der har haft en del spillere fra flere forskellige hold at vælge imellem, men også har en større flok fra Slesvig IF med. Dog mangler med Jonas Walter fra Regionalligaholdet fra SC Weiche Flensburg 08 et af de største trumfkort.\nDet store mål med Europeada næste sommer har dog bevirket, at spillerne er opsatte på at levere, for at kunne være del af turneringen. Nemt bliver det dog langt fra for SdU-landsholdet, der er havnet i pulje sammen med sidste års finalister fra Aabenraa BK, SV Frisia 03 Risum-Lindholm, DGF Flensborg og TSV Friedrichsberg.\n- Stævnet har ikke kun antalsmæssigt fået et løft, men også kvaliteten er blevet bedre. Niveauet er steget år for år og jeg tror, at vi er nået frem til, at vi har et af de mest attraktive stævner med Flensborg Avis Cup i hele regionen på et meget attraktivt tidspunkt, siger Tore Wächter, der nævner tre favoritter udover sit eget hold: - TSB kommer til at ligge helt fremme, sikkert sammen med Aabenraa og DBU Lolland-Falster, men der er ikke nogen af holdene, der er nemt spille imod.\nTilliden til at have fundet den rigtige blanding mellem unge og erfarne spillere til Flensborg Avis Cup har Tore Wächter dog fuldtud: - Nu skal vi bare vise det.


En løgn gentaget...\nIntet har ændret sig siden. I diverse lokalaviser bliver den samme gamle misinformation spredt. 25 timers undervisning er let at sige, især hvis man financierer den med besparelser på de uddannelser man påstår, at man giver pengene. At sige 1 års grundforløb kan - for nogen - lyde godt, hvis man ikke forklarer, at det i virkeligheden for de fleste elever betyder 10 ugers grundforløb.\nEt grelt eksempel på pressekampagnen for reformen er husmandsavisen Politikens leder "Erhvervsskolereformen er et tiltrængt vendepunkt" (26.2.2014). Titlen er i virkeligheden hele indholdet i lederen, der består af en lang række postulater man enten skal være fra Mars eller De Radikale for at tro på. De påstår at\n"erhvervsskolerne [I årevis har] været ude i et frit prestigefald, som har betydet, at ressourcestærke 'håndværkertalenter' er gået i en stor bue uden om de skoler, der skal uddanne fremtidens tømrere, elektrikere og frisører, og ind ad døren til gymnasiet."\nHvordan man identificerer "ressourcestærke 'håndværkertalenter'" i 9 klasse, må stå hen i det uvisse. Sætningen er en slet skjult antydning til at dem der går på gymnasiet nok også ville være bedre håndværkere, end dem der går på teknisk skole. Dette er igen hele det ideologiske grundlag for reformen.\nLængere nede proklamerer Politiken:\n"Der er ingen tvivl om [sic], at adgangskrav i forhold til dansk og matematik vil begrænse frafaldet og give erhvervsskolerne et tiltrængt prestigeløft, som vil påvirke uddannelsesvalget blandt folkeskoleelever. "\nAt 43% af de elever der består en erhvervsuddannelse ikke ville have kunnet blive optaget under den nye reform, og at læreplads-manglen stadig er et meget virkeligt problem som ingen statestik er dækkende for, sår ingen tvivl hos Politikens redaktion. Så igen kan man jo godt forstå deres frustrationer over de dumme håndværkere, når de nu har bygget dem et hus uden vinduer.\nIngen positive elementer\nDer kan ikke være nogen tvivl om at det var korrekt af folketingsgruppen at træde ud af forhandlingerne og stemme imod forslaget. På Enhedslistens FAQ (ofte stillede spørgsmål) forklarede Rosa Lund hvorfor folketingsgruppen trak sig fra forhandlingerne og stemte imod. Hun lægger vægt på financieringen og det komplette fravær af en løsning af praktik plads-spørgmålet og siger videre at:\n"De nævnte ændringer begrænser de unges adgang til uddannelse, forringer kvaliteten af uddannelserne og lærernes arbejdsforhold. Det kan Enhedslisten ikke acceptere."\nAlle ærlige kræfter i arbejderbevægelsen må forsvare Enhedslistens position overfor tilråb om "hængkøjer" etc. Men når det er sagt, må man også spørge hvorfor folketingsgruppen overhovedet gik ind i forhandlingerne.\nReelt set er de punkter, som nævnes som "positive", slet ikke skridt fremad. Da grundforløben nu er lige i underkanten af 20 uger, betyder 20/20 reelt set bare at man ikke smadrer de fagspecifikke grundforløb. Dette er ikke en forbedring. Hvad angår den ikke-fagspecifikke del af grundforløbet kan man alt efter egne fetichismer kalde det "spild af tid" eller "lærerigt og spændene".\nSom formanden for EEO Morten Ryom udtrykte det:\n"så er vi ikke så meget nede med, at man vil forlænge grundforløbet. For mange af os kommer ud af folkeskolen og er ret skoletrætte, og vi vil bare gerne i gang med at arbejde". -Ekstra Bladet d.25 febuar.\nTaxameterpenge tildelt til skolerne per elev som kommer ud og får en læreplads i det private erhvervsliv, er blot poser af penge som er hentet ved forringelser på skolerne selv. Ligesom taxameterordninger i andre selvejende uddannelsesinstitutioner fører det blot til at de opfører sig som konkurerrerende pølsefabrikker og forsøger at maksimere deres profit ved at få så mange igennem uddannelsen, uden skelen til kvalitet i undervisningen.\nOg sådan kunne man blive ved med de resterende punkter, også de mere mærkværdige påfund som EUD10. Over en bred kam minder erhvervskolereformen om den berømte scene i Hamlet, hvor prinsen spørges hvad han dog læser? "Ord, ord, ord".\nBillede: Silkeborg kommune pressefotos.


Blev upopulær, fordi hun fortalte om kollegas misbrug af firmakort - HK\nEfter lange overvejelser gik Britta Ipsen til chefen med sin viden om, at en medarbejder misbrugte firmakortet. Hun blev bedt om at blande sig udenom.\nBritta Ipsen er et opdigtet navn. Medlemmets rigtige identitet er redaktionen bekendt. Foto: Lisbeth Holten\nUden om chefen brugte en relativt ny mand på kontoret firmaets businesscard til blandt andet at renovere sin egen lejlighed, storforbruge på diskoteksbesøg med kunder, som samtidig var personlige venner og købe dyrt sportsudstyr til sin søn. I alt viste det sig, at det løb op i omkring 100.000 kroner.\nBritta Ipsen var den eneste administrative på kontoret i den lille produktionsvirksomhed - og dermed også den med det forkromede overblik over, hvad der røg ind og ud af penge. Og hun fandt hurtigt ud af, at der var noget, som så mærkeligt ud.\n- Men jeg gik længe og tænkte over, hvad jeg skulle gøre med den viden. Jeg var meget i tvivl, om det overhovedet var noget, som jeg skulle blande mig i. Jeg snakkede meget med min mand om det, og vi blev enige om, at jeg var nødt til at sige det til min chef, fortæller Britta Ipsen.\nLæs også: Hver 6 har oplevet kriminelle eller kritisable forhold på arbejdspladsen\nSå hun gik til chefen.\n- Men han negligerede det bare og tog det slet ikke alvorligt. Jeg sagde det også til revisoren, men fik at vide, at det skulle jeg ikke blande mig i. Jeg kunne sikkert godt have presset mere på, men jeg ville jo gerne beholde mit job, og deres reaktion sagde mig i hvert fald, at det ikke var noget, jeg skulle blande mig i.\nBritta Ipsen blev ikke populær på, at hun havde blandet sig. Fra kollegaen, hun havde afsløret, fik hun at vide, at der ikke var nogen, der kunne lide hende. I sidste ende forlod han virksomheden, men fik besked på, at han skulle betale pengene tilbage.\n- Men jeg så dem i hvert fald aldrig, siger Britta Ipsen, som selv – og af helt andre grunde – har forladt virksomheden.\nLæs også: Hvad gør du, hvis du oplever ulovligheder på arbejdspladsen?\n(direkte link: http://www.hk.dk/aktuelt/nyheder/2019/01/17/blev-upopulaer-fordi-hun-fortalte-om-kollegas-misbrug-af-firmakort)